3.  การประกอบธุรกิจของแต่ละสายผลิตภัณฑ์

  -----------------------------------------------------------------------
  สายธุรกิจเทคโนโลยี

  -----------------------------------------------------------------------

1. กลุ่มอินฟอร์เมชั่น เทคโนโลยี

ฝ่ายระบบคอมพิวเตอร์และบริการ

-   ลักษณะผลิตภัณฑ์หรือบริการ

  ฝ่ายฯ เป็นผู้จัดจำหน่ายและให้บริการพัฒนาระบบงานคอมพิวเตอร์ รวมไปถึงการให้คำปรึกษา

และให้บริการซ่อมบำรุง และรักษาระบบคอมพิวเตอร์แบบเบ็ดเสร็จ (Turnkey Solution)
ในลักษณะ System Integrator Provider โดยเฉพาะอย่างยิ่งการพัฒนาระบบ Data
Warehouse ในบริษัทขนาดใหญ่ ซึ่งฝ่ายฯ ได้ดำเนินงานตามนโยบายของบริษัทฯ
ด้วยการนำเสนอเทคโนโลยีที่ทันสมัยและดีที่สุด รวมทั้งดำเนินการติดตั้งให้ได้ตามกำหนดเวลา
โดยยึดความพึงพอใจของลูกค้าเป็นสำคัญ

-   การตลาดและภาวะการแข่งขัน

  กลยุทธ์ในการแข่งขันของฝ่ายฯ จะเน้นในเรื่องการให้บริการที่ดีมีคุณภาพและการนำเสนอ

เทคโนโลยีที่ทันสมัยให้กับลูกค้า
เพื่อให้ลูกค้าสามารถก้าวทันเทคโนโลยีและสามารถใช้เทคโนโลยีอย่างคุ้มค่ากับการลงทุนมากที่สุด
ฝ่ายฯมีพันธมิตรที่เป็นผู้นำทางด้านเทคโนโลยีและมีการพัฒนาผลิตภัณฑ์อย่างต่อเนื่อง
อยู่เสมอจึงสามารถให้บริการลูกค้าได้อย่างสมบูรณ์แบบ
อันเป็นการสนองนโยบายของบริษัทฯที่จะทำให้ลูกค้าได้รับความพึงพอใจสูงสุด

สภาวะการแข่งขันของตลาดในกลุ่มนี้นับวันจะทวีความรุนแรงเพิ่มขึ้น
ทั้งนี้เพราะมีคู่แข่งทั้งรายใหญ่และรายเล็กมากขึ้นเรื่อย ๆ ฝ่ายมีลูกค้าที่เป็นทั้งหน่วยงานราชการ
เอกชน และบุคคลทั่วไป มีการจัดจำหน่ายโดยวิธีขายผ่านพนักงานขายตรงที่ล้วนมีประสบการณ์
มีโปรแกรมเมอร์และช่างผู้ชำนาญให้บริการแก่ลูกค้าได้อย่างรวดเร็วตลอดเวลา
พร้อมให้บริการซ่อมบำรุงโดยทีมวิศวกรที่มีความสามารถและประสบการณ์สูง
จึงได้รับความเชื่อถือจากลูกค้าและส่งผลให้สามารถดำเนินธุรกิจได้อย่างยืนนาน
ลูกค้ากลุ่มเป้าหมายของฝ่ายฯ ยังเป็นหน่วยงานราชการ ซึ่งเป็นกลุ่มที่มีมูลค่าทางการตลาดสูงมาก

-   การจัดหาผลิตภัณฑ์หรือบริการ

  ผลิตภัณฑ์ที่ฝ่ายฯ นำมาจำหน่าย จะจัดหามาจากพันธมิตรทางธุรกิจซึ่งอาจเป็นผู้ผลิตเองหรือ

จากตัวแทนจำหน่ายทั้งในประเทศและต่างประเทศ

-   งานที่ยังไม่ได้ส่งมอบ

  -ไม่มี-

-   โครงการในอนาคต

  ฝ่ายฯ ยังคงมุ่งเน้นงานประมูลโครงการต่างๆ ในหน่วยงานราชการและบริษัทเอกชน โดย

ทำหน้าที่จัดหาทั้งเครื่องคอมพิวเตอร์และบริการอื่นๆ ที่เกี่ยวเนื่อง เช่น การจัดหาและพัฒนา Web
Application Software การออกแบบระบบงาน การติดตั้งระบบเครือข่าย การฝึกอบรม
รวมทั้งการติดตั้งระบบรักษาความปลอดภัยของระบบ เป็นต้น

บริษัท ล็อกซบิท จำกัด (มหาชน)

-   ลักษณะผลิตภัณฑ์หรือบริการ

  บริษัท ล็อกซบิท จำกัด (มหาชน) เป็นบริษัทย่อยของบริษัท ล็อกซเล่ย์ จำกัด (มหาชน) โดย

บริษัทฯ อยู่ในกลุ่มเทคโนโลยีสารสนเทศที่ให้บริการด้านเทคโนโลยีสื่อสารและสารสนเทศ
ด้านการสื่อสารข้อมูล (Data Communication) ธุรกรรมอัตโนมัติ (Transaction
Automation) ระบบจ่ายเงินโดยสื่ออิเล็กทรอนิกส์ ระบบฝาก-ถอนเงินอัตโนมัติ
อุปกรณ์คอมพิวเตอร์ขนาดใหญ่และงานเครือข่าย (Large systems & Networks)
ระบบสื่อสัญญาณความเร็วสูงผ่านอุปกรณ์ที่ใช้เชื่อมโยงชุมสายโทรศัพท์ผ่านสายเคเบิลใยแก้วนำแสง
(SDH และ DXC) ธุรกิจ Payphone และธุรกิจพัฒนาสื่ออิเล็กทรอนิกส์ เป็นต้น

-   การตลาดและภาวะการแข่งขัน

  กลุ่มลูกค้าเป้าหมายของบริษัทฯ ได้แก่ กลุ่มธุรกิจธนาคาร กลุ่มธุรกิจโทรคมนาคม ทั้งภาครัฐ

รัฐวิสาหกิจและเอกชน สภาวะการแข่งขันในอุตสาหกรรมนี้จะมีการเปลี่ยนแปลงค่อนข้างเร็ว
สาเหตุประการหนึ่งมาจากสินค้าที่มีการพัฒนาให้มีคุณสมบัติและรูปแบบที่ทันสมัยอยู่ตลอดเวลา
และอีกประการหนึ่งคือความผันผวนของราคา
ล้วนเป็นองค์ประกอบที่ก่อให้เกิดการแย่งชิงตลาดอย่างรุนแรง อย่างไรก็ตามบริษัทฯ
ยังมีความได้เปรียบเมื่อเทียบกับคู่แข่ง ทั้งนี้เพราะบริษัทฯ
มีความเชี่ยวชาญในการให้บริการและดูแลระบบต่างๆ ซึ่งได้รับการออกแบบไว้อย่างเหมาะสม
เพื่อตอบสนองความต้องการของกลุ่มลูกค้าให้สามารถใช้ประโยชน์จากเทคโนโลยีได้อย่างเต็มที่
จะเน้นการนำสินค้าที่มีคุณภาพและมีความเหมาะสมกับความต้องการของลูกค้าเข้ามาจำหน่าย
การให้บริการเสริมหลังการขายอย่างต่อเนื่อง ทำให้ได้รับความไว้วางใจจากลูกค้าจึงสามารถรักษา
ส่วนแบ่งของตลาดได้ไม่เปลี่ยนแปลง

-   การจัดหาผลิตภัณฑ์หรือบริการ

  บริษัทฯ มีการศึกษาตลาดและความต้องการของลูกค้าอยู่เสมอ เพราะสินค้าที่จำหน่ายอยู่นั้นมี

การเปลี่ยนแปลงค่อนข้างเร็ว ทั้งทางด้านเทคโนโลยีด้านสารสนเทศและโทรคมนาคม
สินค้าที่จะนำเสนอจะต้องเป็นสินค้าที่ผ่านเกณฑ์มาตรฐานซึ่งใช้อยู่ทั่วโลก
และจะต้องเป็นผู้แทนจำหน่ายซึ่งสามารถเพิ่มมูลค่าของการให้บริการได้ด้วย

-   งานที่ยังไม่ได้ส่งมอบ

  -ไม่มี-

-   โครงการในอนาคต

  บริษัทฯ มีเป้าหมายที่จะให้บริการแบบครบวงจรมากกว่าการขายทั่วๆ ไป และดำเนินธุรกิจ

ประเภท Business Outsourcing
ซึ่งเป็นธุรกิจบริการที่เริ่มมีความสำคัญและสามารถเพิ่มฐานรายได้ให้เกิดขึ้นอย่างต่อเนื่อง

บริษัทย่อยของบริษัท ล็อกซบิท จำกัด (มหาชน)

บริษัท โปรเฟสชั่นนัล คอมพิวเตอร์ จำกัด

-   ลักษณะผลิตภัณฑ์หรือบริการ

  บริษัท โปรเฟสชั่นนัล คอมพิวเตอร์ จำกัด เป็นบริษัทย่อยของบริษัท ล็อกซบิท จำกัด (มหาชน)

ประกอบธุรกิจหลักในการจำหน่าย ให้เช่า คอมพิวเตอร์ ฮาร์ดแวร์ ซอฟท์แวร์ และเน็ทเวิร์ค
ตลอดจนให้บริการด้านMaintenanceและ Facility Management ฮาร์ดแวร์ ซอฟท์แวร์
และให้คำแนะนำปรึกษาทางด้านคอมพิวเตอร์ นอกจากนี้บริษัทฯ ยังให้บริการด้าน Software Turn
key ติดตั้งระบบคอมพิวเตอร์ Site Preparation

-   การตลาดและภาวะการแข่งขัน

  ภาวะการแข่งขันและการแย่งชิงตลาดประเภทนี้ค่อนข้างมาก ลูกค้ากลุ่มเป้าหมายของบริษัทฯ

จะเน้นไปที่ หน่วยงานราชการ และธุรกิจเอกชน การขายจะขายผ่านตัวแทนและพนักงานขาย
โดยสินค้าที่จัดจำหน่ายจะเป็นสินค้าที่มีคุณภาพดี ได้มาตรฐาน และไม่มีผลกระทบต่อสิ่งแวดล้อม
บริษัทฯ จึงเน้นการบริการที่ดีได้มาตรฐาน
และสร้างความพึงพอใจให้กับลูกค้าอย่างต่อเนื่องซึ่งทำให้ลูกค้ามั่นใจได้ว่าสินค้าและบริการที่ได้รับจากบริษัทฯนั้นตรงตามวัตถุประสงค์และได้รับความพึงพอใจสูงสุดเป็นสำคัญ
บริษัทฯ จำหน่ายสินค้าในราคาที่ยุติธรรมสามารถแข่งขันกับผู้อื่นที่ทำธุรกิจเดียวกันได้
บริษัทฯคาดว่าในอนาคตอุตสาหกรรมนี้จะมีการแข่งขันที่ทวีความรุนแรงขึ้น

-   การจัดหาผลิตภัณฑ์หรือบริการ

  บริษัทฯ ติดต่อซื้อจากเจ้าของผลิตภัณฑ์ ซึ่งเทคโนโลยีคอมพิวเตอร์มีการเปลี่ยนแปลงรวดเร็ว

มีผลให้ผลิตภัณฑ์ล้าสมัยเร็ว จำนวนผู้จัดจำหน่ายผลิตภัณฑ์มีมาก สัดส่วนการซื้อจากผู้จำหน่ายหลักมีมาก

-   งานที่ยังไม่ได้ส่งมอบ

  โครงการ VAT มูลค่าโครงการที่ยังไม่ได้ส่งมอบ 69 ล้านบาท คาดว่าจะแล้วเสร็จเดือน

กันยายน 2548, โครงการ SBT มูลค่าโครงการที่ยังไม่ได้ส่งมอบ 17 ล้านบาท
คาดว่าจะแล้วเสร็จเดือนกันยายน 2548

-   โครงการในอนาคต

  บริษัทฯ เล็งเห็นความสำคัญของการพัฒนาผลิตภัณฑ์อย่างไม่หยุดยั้ง จึงมีแผนที่จะทำการศึกษา

ด้าน Software Tool เพื่อเพิ่มศักยภาพซอฟท์แวร์ต่างๆ ให้มีการใช้งานที่สะดวก
และมีประสิทธิภาพยิ่งขึ้น

  สำหรับในปี 2548 การลงทุนของภาครัฐในด้านระบบสารสนเทศยังคงมีแนวโน้มขยายตัว

และส่งผลดีต่อการดำเนินงานของบริษัทฯ ที่เน้นการสนับสนุนด้าน e-Government
ของรัฐบาลอย่างต่อเนื่อง นอกจากนี้ บริษัทฯ
ยังได้ร่วมมือกับบริษัทผู้พัฒนาทางด้านซอฟท์แวร์จากต่างประเทศเพิ่มขึ้น
รวมทั้งการพัฒนาด้านการให้บริการต่อลูกค้าให้มีมาตรฐานสูงยิ่งขึ้นโดยต่อเนื่อง เช่น
มีมาตรฐานการบริการ ISO 9001 : 2000
และการปรับปรุงมาตรฐานการพัฒนาซอฟท์แวร์สู่ระบบมาตรฐานของ CMM I
ในระดับโลกพร้อมกันนี้บริษัทฯ ยังขยายตลาดบริการด้าน Facility Management และ IT
Outsourcing Service ซึ่งมีแนวโน้มเติบโตตามตลาดโลกทำให้คาดได้ว่าธุรกิจของบริษัทฯ ในปี
2548 น่าจะขยายตัวสูงขึ้นต่อไป โดยพยายามใช้จุดแข็งด้านคุณภาพการบริการซึ่งบริษัทฯ
มีบุคลากรคุณภาพที่ได้รับการรับรอง (Certified Engineers) จำนวนมาก

บริษัท ล็อกซ์ดาต้า จำกัด

-   ลักษณะผลิตภัณฑ์หรือบริการ

  บริษัทฯ ให้บริการด้าน Contact Center และ Customer Relationship Management
  (CRM)

โดยให้บริการครอบคลุมทั้งแบบ Inbound และ Outbound Outsourcing Services
โดยแอพพลิเคชั่นของบริการ Contact Center ประกอบด้วยฟังก์ชั่นต่างๆ เช่น Help Desk,
Customer Care ระบบรับออเดอร์ทางโทรศัพท์ การขายสินค้าทางโทรศัพท์ นอกจากนี้บริษัทฯ
ยังให้บริการทางด้าน Telemarketing การบริหารจัดการฐานข้อมูลทางการตลาด
และการให้คำปรึกษา

-   การตลาดและภาวะการแข่งขัน

  บริษัทฯ เน้นการให้บริการที่มีคุณภาพ แนะนำประโยชน์ของการ Outsource งาน Call
  Center

ที่ลูกค้าจะได้รับ และเสนอการทำตลาดทาง Telemarketing

ลักษณะลูกค้ากลุ่มเป้าหมายเป็นบริษัทเอกชน และหน่วยงานราชการที่ต้องการ Outsource งานด้าน
Call Center การจำหน่ายและช่องทางการจำหน่ายโดยวิธีการขายตรงให้กับลูกค้า
ซึ่งบริการเหล่านี้สามารถนำไปใช้กับธุรกิจหลากหลายประเภท อาทิ การธนาคาร เงินทุน
โทรคมนาคม อุปโภคและบริโภค ประกันภัย เป็นต้น

-   การจัดหาผลิตภัณฑ์หรือบริการ

  เนื่องจากเป็นงานบริการ หัวใจสำคัญจึงเน้นที่ “บุคลากร” บริษัทฯ จะมีการฝึกอบรม

พนักงานให้มีความรู้ความสามารถก่อนปฏิบัติงาน และมีการทบทวนเป็นระยะ ๆ อยู่เสมอ

-   งานที่ยังไม่ได้ส่งมอบ

  -ไม่มี-

-   โครงการในอนาคต

  บริษัทฯ มีเป้าหมายในการที่จะขยายฐานลูกค้าให้ใหญ่ขึ้นทั้งทางด้านธุรกิจ Call Center และ

ธุรกิจ Telemarketing

บริษัท สเปซ อิมเมจจิ้ง เซาร์อีสท์ เอเชีย จำกัด (SISEA)

-   ลักษณะผลิตภัณฑ์หรือบริการ

  บริษัท สเปซ อิมเมจจิ้ง เซาร์อีสท์ เอเชีย จำกัด (SISEA) เป็นสมาชิกดูแลงานภูมิภาคเอเชีย

ตอนใต้และตะวันออกเฉียงใต้ของบริษัท Space Imaging LLC (U.S.A.)
ที่เป็นเจ้าของดาวเทียม IKONOS ซึ่งเป็นดาวเทียมในเชิงพาณิชย์ที่ใช้บันทึกภาพถ่ายพื้นที่ส่วนต่างๆ
ของโลกที่มีความละเอียดสูงดวงแรกของโลก โดยบริษัทฯ
เป็นสมาชิกผู้ให้บริการงานบันทึกและผลิตภาพถ่ายพื้นที่โลกและข้อมูลภาพถ่ายทางอวกาศชั้นนำ
ที่มีความละเอียดสูงนี้แต่เพียงแห่งเดียวในภูมิภาคเอเชียตอนใต้และตะวันออกเฉียงใต้
ซึ่งอยู่ในบริเวณพื้นที่ครอบคลุมรัศมี 2,300 กิโลเมตร จากสถานีภาคพื้นดินของบริษัทฯ
ซึ่งตั้งอยู่ที่ลาดกระบัง กรุงเทพฯ

-   การตลาดและภาวะการแข่งขัน

  บริษัทฯ สามารถทำยอดรายได้จากงานบันทึก และผลิตงานภาพถ่าย และข้อมูลภาพถ่าย

(Imagery Work) ได้ตามเป้าหมาย
โดยเฉพาะงานโครงการระบบคลังข้อมูลดาวเทียมรายละเอียดสูงที่เสนอ
ต่อสำนักงานพัฒนาเทคโนโลยีอวกาศและภูมิสารสนเทศ (สทอภ.-GISTDA) ซึ่งบริษัทฯ
ได้ส่งมอบครบถ้วนตามสัญญาแล้ว

บริษัทฯดำเนินนโยบายทางการตลาดโดยเน้นเรื่องคุณภาพงานและบริการเป็นหลัก นอกจากนี้

บริษัทฯ ยังได้เปรียบคู่แข่งในเรื่องของการผลิตและการรับประกันคุณภาพของงานภาพถ่าย
(Imagery Work) โดยบริษัทฯ ได้สร้างระบบการสั่งงาน (Job Order System)
การบริการให้ข้อมูลสนับสนุนแก่ลูกค้า (Customer Support System)
การประสานงานกับศูนย์ปฏิบัติการเพื่อแก้ปัญหาทางด้านเทคนิคของงานผลิต (Technical
Coordination System) และการจัดส่งงานภาพถ่าย (Delivery System)
และในส่วนคุณภาพงานนั้น ลูกค้าสามารถส่งคืนงานให้บริษัทฯ
แก้ไขและสามารถรับงานทดแทนได้ภายใน 30 วันนับจากวันส่งคืนงานนั้น

  ภาพถ่ายที่ได้จะจำหน่ายให้กับลูกค้าในภาครัฐและภาคเอกชน และมีบริษัทผู้แทนจำหน่ายมาก

กว่า 30 บริษัท ทั้งในประเทศไทยและในต่างประเทศรวม 16 ประเทศในภูมิภาคที่ดูแล

การจำหน่ายและช่องทางการจำหน่าย ภายนอกประเทศ บริษัท SISEA
จัดจำหน่ายสินค้าผ่านตัวแทนขายท้องถิ่นในเขตภูมิภาคเอเชียตะวันออกเฉียงใต้ ส่วนภายในประเทศ
บริษัท SISEA จำหน่ายสินค้าผ่านตัวแทนภายในประเทศ

-   การจัดหาผลิตภัณฑ์หรือบริการ

  สถานีภาคพื้นดินของบริษัทฯ ตั้งอยู่ที่ลาดกระบัง กรุงเทพฯ ซึ่งทำหน้าที่ในการรับส่งโดยตรง

กับดาวเทียม IKONOS ซึ่งจะทำการสั่งถ่าย บันทึก รวบรวมเก็บข้อมูลและภาพถ่าย
และดาวน์โหลดมายังสถานีภาคพื้นดินของบริษัทฯ
ซึ่งสามารถดำเนินการผลิตงานภาพถ่ายนั้นได้ในระยะเวลาอันสั้น
โดยลิขสิทธิ์ในงานภาพถ่ายและข้อมูลที่บันทึกและผลิตเหล่านี้เป็นของบริษัทฯ
แต่เพียงผู้เดียวและจะถูกเก็บรวบรวมไว้และบันทึกเป็นบัญชีแสดงรายการภาพถ่ายและข้อมูลเพื่อการให้บริการในฐานข้อมูลของบริษัทฯ

-   งานที่ยังไม่ได้ส่งมอบ

  -ไม่มี-

-   โครงการในอนาคต

  เนื่องจากธุรกิจให้บริการถ่ายภาพทางดาวเทียมกำลังเป็นที่นิยมและความต้องการของลูกค้า

ในการนำไปประยุกต์ใช้งานเพิ่มมากขึ้น บริษัทฯ
จึงคาดว่าจะสามารถทำกำไรให้เติบโตได้ตามเป้าหมาย

บริษัท เอ็มโฟกัส จำกัด

-   ลักษณะผลิตภัณฑ์หรือบริการ

  บริษัท เอ็มโฟกัส จำกัด ประกอบธุรกิจให้บริการเกี่ยวกับระบบสารสนเทศ โดยจำหน่ายและ

ติดตั้งผลิตภัณฑ์ซอฟท์แวร์ประเภท ERP และ Advanced Planning System
สำหรับโรงงานอุตสาหกรรม ธุรกิจและโลจิสติกส์ และโครงข่ายโลจิสติกส์ของภาครัฐ
รวมทั้งให้คำปรึกษาเกี่ยวกับระบบในการจำลองสถานการณ์ ด้วยคอมพิวเตอร์ (Computer
Simulation) สำหรับภาคธุรกิจและภาครัฐบาล

-   การตลาดและภาวะการแข่งขัน

  กลยุทธ์ในการแข่งขันที่สำคัญ คือ การขายตรงให้ลูกค้า และตั้งราคาให้เหมาะสมกับการแข่งขัน

ส่วนในด้านการให้บริการ บริษัทฯ มีทีมงานที่มีคุณภาพในการพัฒนา และปรับระบบคอยช่วยเหลือ
และให้คำปรึกษา เพื่อให้ลูกค้าสามารถให้ระบบได้สำเร็จตามเป้าหมาย กลุ่มลูกค้าเป้าหมาย
มีทั้งโรงงานอุตสาหกรรม หน่วยงานราชการ และสถาบันการศึกษา
การจำหน่ายและช่องทางการจำหน่ายส่วนใหญ่จะใช้วิธีขายตรงให้กับลูกค้า บริษัทฯ
สามารถรักษาส่วนแบ่งตลาดไว้ได้เพราะยึดแนวทางการให้บริการพร้อมคำแนะนำแก่ลูกค้า

จนได้รับความพอใจ รวมทั้งบริษัทฯ
มีนักพัฒนาซอฟท์แวร์ที่เป็นคนไทยที่มีความสามารถและมีประสบการณ์อยู่เป็นจำนวนมาก
พร้อมที่จะให้บริการพัฒนาระบบซอฟท์แวร์ให้แต่ละโรงงานอุตสาหกรรมเป็นพิเศษ

เพื่อเพิ่มประสิทธิภาพและศักยภาพให้สินค้าสามารถแข่งขันได้ โดยพัฒนาระบบซอฟท์แวร์เฉพาะทาง
เช่น สำหรับการวางแผนโลจิสติกส์ การจัดการอุตสาหกรรมเกษตร อุตสาหกรรมเคมีภัณฑ์
อุตสาหกรรมอาหาร

อุตสาหกรรมชิ้นส่วนยานยนต์ เป็นต้น แนวโน้มภาวะอุตสาหกรรม และสภาพการแข่งขันในอนาคต
คาดว่าจะมีการเติบโตอย่างต่อเนื่อง โดยบริษัทฯจะเน้นการขายตรงเป็นส่วนใหญ่
และจะหมั่นดูแลควบคุมคุณภาพของการบริการรวมตลอดถึง การติดตั้งให้มีประสิทธิภาพที่ดีอยู่เสมอ
นอกจากนั้นยังอาจให้บริการอย่างอื่นเพิ่มเติมตามความเหมาะสมอีกด้วย

-   การจัดหาผลิตภัณฑ์หรือบริการ

  ส่วนใหญ่ผลิตภัณฑ์ที่จำหน่ายนั้นจะได้รับการติดต่อจากผู้ผลิตโดยตรง เนื่องจากบริษัทฯ เป็น

บริษัททางด้านอินฟอร์เมชั่นเทคโนโลยี จึงเป็นที่สนใจของผู้ผลิตที่ต้องการมาเปิดตลาดในประเทศไทย
และผลิตภัณฑ์บางส่วนของบริษัทฯ ก็มาจากการศึกษาในเทคโนโลยีใหม่ๆ
และมีแนวโน้มที่น่าสนใจในการจัดจำหน่ายผลิตภัณฑ์สินค้าซอฟท์แวร์ประเภทนี้ต้องได้รับการปรับปรุงอย่างต่อเนื่อง
เพื่อให้เข้ากับเทคโนโลยีตลอดเวลา
ผลิตภัณฑ์ที่จัดจำหน่ายเป็นซอฟท์แวร์ที่มีการนำเข้ามาจากต่างประเทศ
ดังนั้นจึงต้องมีการปรับเปลี่ยนและพัฒนาระบบให้เข้ากับการใช้งานของลูกค้าในประเทศเพื่อความรวดเร็ว
ซึ่งเป็นปัจจัยสำคัญอีกประการหนึ่งที่ทำให้ลูกค้าสนใจระบบที่สามารถปรับให้มีการใช้งานที่ดีและเหมาะสมกับแต่ละประเภทธุรกิจ
บริษัทฯได้มีการคิดค้น solutions ใหม่ๆ ตลอดเวลา

-   งานที่ยังไม่ได้ส่งมอบ

  -ไม่มี-

-   โครงการในอนาคต

  บริษัทฯ มุ่งที่จะเป็นผู้นำในการให้บริการเทคโนโลยีสารสนเทศสำหรับโรงงานอุตสาหกรรม

และธุรกิจด้านโลจิสติกส์ โดยบริษัทฯ
ได้ประยุกต์ใช้ซอฟท์แวร์ที่นำเข้าจากต่างประเทศเพื่อความรวดเร็ว
รวมทั้งพัฒนาระบบงานของตนเองที่สามารถเข้ากับการใช้งานของลูกค้าและเหมาะสมกับแต่ละประเภทธุรกิจ

บริษัท เน็ทวัน เน็ทเวิร์ค โซลูชั่น จำกัด

-   ลักษณะผลิตภัณฑ์หรือบริการ

  บริษัท เน็ทวัน เน็ทเวิร์ค โซลูชั่น จำกัด ทำธุรกิจจำหน่าย ให้เช่า บริการออกแบบ ติดตั้ง

โยกย้าย และบำรุงรักษาอุปกรณ์เครือข่ายสื่อสารข้อมูลคอมพิวเตอร์ คอมพิวเตอร์
อุปกรณ์ประกอบที่เกี่ยวข้องกับการใช้งานระบบอินเตอร์เน็ต ตลอดจนให้บริการด้าน อี-เลิร์นนิ่ง

-   การตลาดและภาวะการแข่งขัน

  แม้ว่าตลาดจะมีการแข่งขันสูงและมีการตัดราคา แต่บริษัทฯ ไม่เน้นที่จะแข่งขันด้วยราคา

แต่จะเน้นแข่งขันกันด้วยคุณภาพของสินค้าและบริการ
รวมทั้งทีมงานพนักงานที่ให้บริการซึ่งจะนำไปสู่ความสำเร็จของโครงการมากกว่า นอกจากนี้บริษัทฯ
ยังเพิ่มการรับประกันการใช้งานและคุณภาพของสินค้าเพื่อเพิ่มความมั่นใจให้กับลูกค้า
ระบบงานและการให้บริการที่ดีเหล่านี้จีงส่งผลให้บริษัทฯได้รับความไว้วางใจอย่างต่อเนื่อง

บริษัทฯ ได้ให้ความสำคัญกับทีมพนักงานขายและทีมวิศวกรให้มีความรู้
ความชำนาญเฉพาะด้านที่เกี่ยวข้องกับผลิตภัณฑ์ของผู้ผลิตต่างๆ
จะต้องมีความเชี่ยวชาญและมีความรู้เฉพาะด้านที่เกี่ยวข้องกับผลิตภัณฑ์ของผู้ผลิตต่างๆ โดยบริษัทฯ
จะสนับสนุนพนักงานในการฝึกอบรมความรู้ ความเชี่ยวชาญ และการทดสอบความรู้
ความเชี่ยวชาญตามมาตรฐานที่เป็นที่ยอมรับของผู้ผลิตและธุรกิจด้านนี้
โดยจะมีประกาศนียบัตรรับรองจากผู้ผลิตหรือประกาศนียบัตรมาตรฐานความรู้ระดับต่างๆ
ซึ่งปัจจุบันธุรกิจด้านนี้มีความเปลี่ยนแปลงอย่างรวดเร็ว

  กลุ่มลูกค้าเป้าหมาย ได้แก่ หน่วยงานราชการ และองค์กรขนาดใหญ่ที่มีเครือข่ายทั่วประเทศ

  การจำหน่ายและช่องทางการจำหน่ายโดยการขายตรงในลักษณะโครงการหรือขายผ่านตัวแทน

ซึ่งมีการแต่งตั้งเป็นครั้งคราวตามโครงการต่างๆ ตลาดมีสภาพการแข่งขันที่สูงและมีการตัดราคา
เนื่องจากสินค้าหลักที่บริษัทจำหน่ายนั้นมีผู้แทนจำหน่ายหลายบริษัทด้วยกัน
รวมทั้งผู้แทนจำหน่ายที่เป็นบริษัทย่อยหรือบริษัทสาขาในประเทศไทยของบริษัทต่างประเทศในระดับโลก
จากสภาพหรือศักยภาพในการดำเนินงานของ

บริษัทฯในขณะนี้ บริษัทฯ จัดได้ว่าเป็นบริษัทฯ ที่อยู่ในอันดับต้นๆ
ของบริษัทไทยในธุรกิจด้านนี้เมื่อเปรียบเทียบกับคู่แข่งขัน
แนวโน้มอุตสาหกรรมนี้จะมีการขยายตัวได้มากเนื่องจากตลาดในประเทศยังอยู่ในขั้นแรกๆ
ของการพัฒนาระบบการสื่อสาร การเชื่อมโยงข้อมูล
ทั้งนี้ขึ้นอยู่กับนโยบายและการส่งเสริมของรัฐบาล สภาพเศรษฐกิจโดยรวม
และความนิยมการใช้งานอินเตอร์เน็ต

-   การจัดหาผลิตภัณฑ์หรือบริการ

  สินค้าส่วนใหญ่เป็นสินค้า High Technology ที่ต้องนำเข้าจากบริษัทผู้ผลิตต่างประเทศเป็น

ส่วนใหญ่
ซึ่งสินค้าแต่ละประเภทมีจำนวนผู้จำหน่ายหรือผู้ผลิตผลิตภัณฑ์ไม่มากรายนักแบ่งตามความเชี่ยวชาญของผู้ผลิตสินค้าแต่ละประเภท
โดยบริษัทฯ มีนโยบายในการคัดสรรผลิตภัณฑ์ที่จะนำมาเป็นผลิตภัณฑ์ที่ทำการตลาดในประเทศ
โดยพิจารณาทั้งในด้านคุณภาพของสินค้าและการให้บริการหลังการขาย ราคา
รวมทั้งสภาพความมั่นคงในการดำเนินธุรกิจของผู้ผลิต
เนื่องจากปัจจัยนี้จะมีผลกระทบต่อคุณภาพและการปรับปรุงและพัฒนาผลิตภัณฑ์ต่อไปในอนาคตเช่นกัน
การเปลี่ยนแปลงเทคโนโลยีของสินค้าประเภทนี้มีไม่มากหรือบ่อยเท่ากับอุปกรณ์คอมพิวเตอร์ส่วนบุคคล
แต่มีความหลากหลายของประเภทสินค้าหรือเทคโนโลยีมากกว่าเพื่อให้ผู้บริโภคเลือกใช้ได้ตรงตามความต้องการ

-   งานที่ยังไม่ได้ส่งมอบ

  -ไม่มี-

-   โครงการในอนาคต

  บริษัทฯ มีโครงการที่จะขยายงานในธุรกิจด้านซอฟท์แวร์ที่เกี่ยวข้องกับการควบคุม ดูแลและ

ด้านการรักษาความปลอดภัย รวมทั้งการขยายบริการด้านการบริหารเครือข่ายคอมพิวเตอร์
การติดตั้งและบำรุงรักษาอุปกรณ์

บริษัท โมบาย อินโนเวชั่น จำกัด

-   ลักษณะผลิตภัณฑ์หรือบริการ

  บริษัทฯ ให้บริการระบบบริหาร และติดตามพิกัดตำแหน่งยานพาหนะ แบบ Real Time

(Fleet Management System) ในรูปแบบ Application Service Provider (ASP)
รายแรกของประเทศไทย

ภายใต้ชื่อ Fleet Expert และเป็นผู้ให้บริการระบบเชื่อมต่อข้อมูลระหว่าง Mobile Equipment
ผ่านเครือข่ายอินเตอร์เน็ตและเครือข่าย GSM ภายใต้ชื่อ Mobile Convergence Expert

-   การตลาดและภาวะการแข่งขัน

  กลยุทธ์การแข่งขันมุ่งเน้นคุณภาพของการบริการที่ดีที่ต้องดูแลลูกค้าตลอดไป และทางด้าน

ราคาที่สมเหตุสมผล ลูกค้าเป็นผู้ใช้และบอกความต้องการให้แก่บริษัทฯ

ลักษณะลูกค้า ได้แก่ องค์กรธุรกิจเอกชน และหน่วยงานของรัฐ กลุ่มเป้าหมาย คือ
องค์กรที่มีรถจำนวนมาก เช่น บริษัทโลจิสติกส์ บริษัทธุรกิจค้าปลีก ฯลฯ

การจำหน่ายและช่องทางการจำหน่ายโดยการขายตรง และขายผ่านตัวแทน

สภาพการแข่งขันภายในอุตสาหกรรมเดียวกัน คู่แข่งมีแนวโน้มการใช้กลยุทธ์ทางด้านราคามากขึ้น

-   การจัดหาผลิตภัณฑ์หรือบริการ

  Fleet Management System มีผู้จำหน่าย คือ Mappoint Asia ซึ่งจำหน่ายกล้อง
  ที่ต้องติดตั้งใน

รถยนต์ และ AIS ซึ่งจำหน่าย SIM หมายเลขโทรศัพท์มือถือในการส่งผ่านข้อมูล

-   งานที่ยังไม่ได้ส่งมอบ

  โครงการ Van Sale (ไวไว) มูลค่าโครงการที่ยังไม่ได้ส่งมอบประมาณ 0.40 ล้านบาท
  คาดว่า

จะแล้วเสร็จเดือนเมษายน 2548

-   โครงการในอนาคต

  บริษัทฯ มุ่งที่จะให้บริการระบบบริหารและตรวจสอบพิกัดตำแหน่งให้กับธุรกิจลอจิสติกส์ทุก

ประเภท รวมถึงรถยนต์ส่วนบุคคล และขยายธุรกิจไปยังประเทศเพื่อนบ้านตามพื้นที่ที่สัญญาณโทรศัพท์
GSM ไปถึง โดยบริษัทฯ จะมีการลงทุนเพิ่มเติมในด้านอุปกรณ์ และเทคโนโลยีต่างๆ ที่ทันสมัย
เพื่อการดำเนินงานที่มีประสิทธิภาพสามารถตอบสนองความต้องการของลูกค้าได้

บริษัท ดาต้า มายนิ่ง จำกัด

-   ลักษณะผลิตภัณฑ์หรือบริการ

  ดำเนินธุรกิจด้านอินฟอร์เมชั่นเทคโนโลยี โดยเป็น System Integrator ด้านระบบวิเคราะห์

ข้อมูลให้กับลูกค้าทั้งที่เป็นหน่วยงานราชการและเอกชน
ที่จำเป็นต้องใช้ข้อมูลเหล่านั้นมาประกอบในการบริหารงาน

-   การตลาดและภาวะการแข่งขัน

  โดยปกติแล้ว ลูกค้าจะไม่เป็นวงกว้างจะอยู่ในกลุ่มแคบๆ เช่น หน่วยงานที่มีการป้องกันและ

ปราบปรามอาชญากรรม และหน่วยงานที่เกี่ยวข้องกับการดูแลการฉ้อโกงในธุรกิจที่เกี่ยวกับการเงิน
ลูกค้าจะเป็นหน่วยงานราชการและหน่วยงานเอกชนที่ต้องการการวิเคราะห์ข้อมูล
เพื่อนำมาใช้ในการวิเคราะห์ข้อมูลและนำมาใช้ในการบริหาร การจำหน่ายและช่องทางการจำหน่าย
จะเป็นในรูปโครงการซึ่งจะติดต่อโดยตรง

กับลูกค้า สภาพการแข่งขันของธุรกิจนี้จะอาศัยความสัมพันธ์กับลูกค้าโดยตรง
และจะขึ้นอยู่กับความไว้วางใจของลูกค้ามากกว่าที่จะมาแข่งขันกันเรื่องราคา

-   การจัดหาผลิตภัณฑ์หรือบริการ

  เนื่องจากเป็นงานวิเคราะห์ข้อมูล บริษัทฯจึงมีพนักงานที่มีความรู้ความชำนาญในการทำงาน

ที่มีประสิทธิภาพ บริษัทฯจะสนับสนุนให้พนักงานมีการอบรมและศึกษาหาประสบการณ์ใหม่ ๆ
เพื่อเพิ่มพูน

ความสามารถในการทำงานให้ทันต่อความก้าวหน้าของโลกอยู่เสมอ
ซึ่งส่งผลดีให้พนักงานมีความพร้อมใน

การทำงาน บริษัทฯมีผู้ชำนาญการ และลูกค้าได้รับการบริการที่เปี่ยมด้วยคุณภาพ
อันสอดคล้องกับนโยบาย

ที่บริษัทกำหนดไว้

-   งานที่ยังไม่ได้ส่งมอบ

  โครงการพัฒนาระบบอินฟอร์เมชั่นเทคโนโลยีให้หน่วยงานราชการ 2 แห่ง มูลค่าโครงการ 9

ล้านบาท คาดว่าจะแล้วเสร็จเมื่อปี 2548

-   โครงการในอนาคต

  บริษัทฯ มีเป้าหมายจะขยายฐานลูกค้าในธุรกิจด้านอินฟอร์เมชั่นเทคโนโลยีให้เพิ่มขึ้น ขณะ

เดียวกันจะมีการพัฒนาบุคลากรของบริษัทฯ ให้เป็นผู้เชี่ยวชาญทางด้านเทคโนโลยี
เพื่อสร้างความพร้อม ต่อการเปลี่ยนแปลงในอนาคต

กลุ่มโครงสร้างพื้นฐาน

กลุ่มโครงสร้างพื้นฐานประกอบด้วย 3 สาขาธุรกิจ คือ ธุรกิจขนส่ง พลังงาน และการสื่อสาร

โทรคมนาคม

ฝ่ายระบบขนส่ง

-   ลักษณะผลิตภัณฑ์หรือบริการ

  ดำเนินธุรกิจจัดหา และให้บริการติดตั้งควบคุมโดยทำหน้าที่เป็น System Integrator

Electromechanics ของระบบอาณัติสัญญาณรถไฟ (Railway Signalling)
ระบบเก็บเงินบนทางด่วน (Toll Collection)
ระบบควบคุมสัญญาณการจราจรของทางด่วนและรถไฟใต้ดิน (Toll Traffic and Expressway
Control)

-   การตลาดและภาวะการแข่งขัน

  ผลิตภัณฑ์ต่างๆเหล่านี้สามารถตอบสนองความต้องการของลูกค้าได้อย่างต่อเนื่อง ทั้งนี้เพราะ

ฝ่ายฯ มีความเชี่ยวชาญและมีประสบการณ์มามากกว่า 20 ปี
ลูกค้าจึงให้ความเชื่อถือและมั่นใจในคุณภาพและการบริหารโครงการของฝ่ายฯ
เป็นอย่างดีตลอดมาเป็นจุดขายของฝ่ายฯ
ลูกค้ากลุ่มเป้าหมายส่วนใหญ่จะเป็นหน่วยงานราชการและรัฐวิสาหกิจ เช่น
การรถไฟแห่งประเทศไทย การทางพิเศษแห่งประเทศไทย การจำหน่ายและช่องทางการจำหน่าย
โดยการติดต่อลูกค้าโดยตรงไม่ผ่านตัวแทนในการขาย สภาพการแข่งขัน มีคู่แข่งไม่มากนัก

-   การจัดหาผลิตภัณฑ์หรือบริการ

  ผลิตภัณฑ์ที่ฝ่ายฯ นำมาติดตั้งให้แก่ลูกค้า ส่วนใหญ่เป็นอุปกรณ์นำเข้ามาจากต่างประเทศ

แล้วนำมาประกอบรวมเข้าเป็นระบบ (Intergrate) เพื่อจำหน่ายให้กับลูกค้า
ที่นำเข้ามาจะไม่มีผลกระทบต่อ สิ่งแวดล้อม

-   งานที่ยังไม่ได้ส่งมอบ

  โครงการติดตั้งระบบอาณัติสัญญาณทางรถไฟสายตะวันออกเฉียงเหนือ มูลค่าโครงการ

ประมาณ 40 ล้านบาท และโครงการระบบเก็บเงินบนทางด่วนสายใหม่ มูลค่าโครงการประมาณ 40
ล้านบาท คาดว่าทั้งสองโครงการจะแล้วเสร็จในปี 2548

-   โครงการในอนาคต

นอกจากนี้ ฝ่ายฯ มีแผนจะติดตั้งโครงการระบบอาณัติสัญญาณทางรถไฟรางคู่สายตะวันออก (Double
Tracking Project) ระบบเปลี่ยนรางรถไฟ (Track Rehabilitation Project)
และโครงการระบบเก็บเงินบนทางด่วนขั้นที่สอง (2^(nd) Stage Expressway)

ฝ่ายระบบพลังงาน

-   ลักษณะผลิตภัณฑ์หรือบริการ

  ฝ่ายระบบพลังงาน ดำเนินธุรกิจที่เกี่ยวข้องกับระบบพลังงาน ให้แก่ ภาครัฐและภาคเอกชน

งานที่รับผิดชอบ ได้แก่ งานบริการรวมระบบ (System Integration) ซึ่งครอบคลุมตั้งแต่
การจัดให้ได้มาซึ่ง ผลิตภัณฑ์โดยการเลือกอุปกรณ์ที่มีในท้องตลาด
และดำเนินการทางด้านวิศวกรรมให้กับลูกค้า งานเตรียมสถานที่ งานบำรุงรักษา
งานจัดจำหน่ายผลิตภัณฑ์ ตลอดจนงานบริการอื่นๆ เช่น งานติดตั้ง ทดสอบ
และให้บริการหลังการขาย เป็นต้น

ฝ่ายฯ ได้ทำการปรับปรุงระบบแรงดันไฟฟ้าจาก 12 KV ไปเป็น 24 KV
และงานปรับปรุงระบบสายไฟฟ้าแรงสูงให้กับการไฟฟ้านครหลวง
งานปรับปรุงสถานีไฟฟ้าเพื่อปรับระบบแรงดันจาก 33 KV เป็น 22 KV
ของสถานีไฟฟ้าย่อยเทิงและแม่จัน งานจัดหาพร้อมติดตั้งรีเลย์
อุปกรณ์สื่อสารและอุปกรณ์ควบคุมเพื่อจ่ายไฟแบบ Close Loop Circuit
ให้กับการไฟฟ้าส่วนภูมิภาค งานจัดหาและติดตั้ง Transmission Line Protection
ให้กับการไฟฟ้าส่วนภูมิภาค และการไฟฟ้าฝ่ายผลิตแห่งประเทศไทย ในส่วนงานบริการ ฝ่ายฯ
ได้ติดตั้งระบบไฟฟ้า งานปรับปรุงระบบไฟฟ้า และงานเปลี่ยนอุปกรณ์ไฟฟ้าให้กับบริษัทเอกชนต่างๆ

-   การตลาดและภาวะการแข่งขัน

เนื่องจากฝ่ายฯ ดำเนินธุรกิจนี้มานาน มีบุคลากรที่ชำนาญและยึดมั่นในนโยบายด้านราคา การบริการ
คุณภาพสินค้า ที่สามารถสร้างความพึงพอใจ และรักษาความสัมพันธ์อันดีกับลูกค้าและคู่ค้า ฝ่ายฯ
มีสถานภาพและศักยภาพที่ดีเมื่อเทียบกับคู่แข่ง และสามารถสร้างผลกำไรให้เพิ่มขึ้น
แม้ว่าปัจจุบันการแข่งขันด้านราคาภายในอุตสาหกรรมนี้ค่อนข้างสูง
ลูกค้ามีทั้งหน่วยงานราชการและเอกชน แต่ด้วยชื่อเสียงของบริษัทฯ
ที่ทำธุรกิจมานานประกอบกับธุรกิจในอุตสาหกรรมนี้จำเป็นต้องใช้ผู้ชำนาญการในการดำเนินการ
ดังนั้น บุคลากรของฝ่ายฯ ส่วนใหญ่จึงเป็นวิศวกรที่มีใบอนุญาตประกอบอาชีวะวิศวกรรม (กว.)
และมีประสบการณ์ จึงมีสถานภาพและศักยภาพในการแข่งขันกับคู่แข่งได้

-   การจัดหาผลิตภัณฑ์หรือบริการ

  การดำเนินงานของฝ่ายฯ เป็นลักษณะของการรวมระบบ (System Integrator)
  การจัดให้ได้มา

ซึ่งผลิตภัณฑ์ โดยการเลือกอุปกรณ์ที่มีในท้องตลาด โดยฝ่ายฯ เป็นผู้ทำ Engineering
ให้กับลูกค้าตามปกติ ฝ่ายฯ จะจำหน่ายสินค้าและบริการให้กับลูกค้า
โดยวิธีขายตรงในรูปของการเข้าร่วมประมูลราคา หรือเสนอขายโดยตรงกับลูกค้า
ในบางเวลาจะมีปัญหาเกี่ยวกับความผันผวนของราคาวัตถุดิบที่ใช้ในการผลิตสินค้า ฝ่ายฯ
ก็ได้จัดให้มีนโยบายและมาตรการป้องกันการขาดแคลนวัตถุดิบ
โดยมีการจัดเตรียมวัตถุดิบในปริมาณที่เพียงพอกับความต้องการใช้งานและมีการสำรวจและติดตามสถานการณ์ของตลาดอย่างสม่ำเสมอ

-   งานที่ยังไม่ได้ส่งมอบ

  งานก่อสร้างอาคารติดตั้งสถานีเครื่องช่วยเดินอากาศ ILS/DME และงานระบบ Utility
  สำหรับ

ทั้งสนามบินสุวรรณภูมิและสำหรับ 16 สนามบินของบริษัทวิทยุการบิน
ซึ่งได้ดำเนินการคืบหน้าเกือบเสร็จสมบูรณ์แล้ว

-   โครงการในอนาคต

  ฝ่ายฯ มีเป้าหมายที่จะเพิ่มฐานลูกค้าในส่วนภาคเอกชนให้มากขึ้น โดยปี 2548 จะมีโครงการ

ก่อสร้างสถานีไฟฟ้าย่อยและงานปรับปรุงและติดตั้งระบบไฟฟ้าของบริษัทเอกชนต่างๆ

ฝ่ายระบบควบคุม

-   ลักษณะผลิตภัณฑ์หรือบริการ

  ให้บริการเกี่ยวกับระบบควบคุมอัตโนมัติ และระบบควบคุมระยะไกล (SCADA, Supervisory

Control and Data Acquisition) แบบครบวงจร โดยเริ่มตั้งแต่ให้คำปรึกษา การออกแบบ
จัดหา ติดตั้ง
และซ่อมบำรุงโดยเน้นการให้บริการด้านวิศวกรรมและจัดหาเทคโนโลยีระบบควบคุมที่เหมาะสมกับความต้องการของลูกค้า
ให้แก่กลุ่ม สาธารณูปโภค เช่น ท่อก๊าซ, ไฟฟ้า และน้ำ
งานส่วนใหญ่เป็นโครงการสาธารณูปโภคของรัฐ

-   การตลาดและภาวะการแข่งขัน

  งานที่ให้บริการต้องอาศัยประสบการณ์และความชำนาญในเทคโนโลยีชั้นสูง ดังนั้น ผลงาน

และประสบการณ์ในการบูรณาการระบบจะเป็นจุดขายที่สำคัญ ส่วนเรื่องราคาเป็นปัจจัยรองลงมา

ลักษณะลูกค้าส่วนใหญ่เป็นเอกชน และรัฐวิสาหกิจที่ประกอบกิจการสาธารณูปโภค เช่น
การไฟฟ้านครหลวง กรมชลประทาน และบริษัท ปตท. จำกัด (มหาชน)
การจำหน่ายและช่องทางการจำหน่ายสินค้าโดยการประมูล และการขายตรง

สภาพการแข่งขันภายในอุตสาหกรรม เป็นโครงการขนาดใหญ่ เช่น
โครงการท่อก๊าซทรานส์ไทย-มาเลเซีย (Trans Thailand-Malasia Project Gas
Pipeline) จึงมีบริษัทต่างชาติให้ความสนใจเข้าร่วมประมูลแข่งขันเป็นจำนวนมาก
การเข้าประมูลมีทั้งในรูปแบบพันธมิตร หรือต่างคนต่างประมูลแข่งขันกัน เนื่องจากฝ่ายฯ
มีประสบการณ์ในการบริหารโครงการในพื้นที่ (Location) ด้วยเทคโนโลยีระบบ SCADA มานาน
และมีประสบการณ์ในการทำงานร่วมกับบริษัทนานาชาติ
ดังนั้นจึงสามารถนำความรู้และประสบการณ์ดังกล่าวมาบูรณาการระบบได้อย่างเชี่ยวชาญ
ซึ่งถือเป็นจุดขายที่สำคัญเหนือคู่แข่ง ส่วนเรื่องราคาเป็นปัจจัยรองลงมา

-   การจัดหาผลิตภัณฑ์หรือบริการ

  เทคโนโลยี SCADA ที่ฝ่ายใช้เป็นผลิตภัณฑ์ จาก CANADA ที่เชี่ยวชาญเรื่องท่อก๊าซ จึงนำมา

บูรณาการเป็นระบบควบคุมได้อย่างเชี่ยวชาญ

-   งานที่ยังไม่ได้ส่งมอบ

  ฝ่ายฯ เป็นผู้ดำเนินจัดหาระบบ SCADA ให้กับโครงการวางท่อก๊าซทรานส์ไทย-มาเลเซีย

(Trans Thailand-Malaysia Project Gas Pipeline) มูลค่าโครงการ 50 ล้านบาท
คาดว่าจะแล้วเสร็จเดือนมีนาคม 2548
และยังดำเนินโครงการจัดหาอุปกรณ์และติดตั้งระบบโทรมาตรอุทกวิทยาเพื่อพยากรณ์น้ำและเตือนภัย
ลุ่มน้ำจันทบุรี ของกรมชลประทาน มูลค่าโครงการ 35 ล้านบาท คาดว่าจะแล้วเสร็จเดือนธันวาคม
2548 และ โครงการเขื่อนอุบลรัตน์ ของการไฟฟ้าฝ่ายผลิตแห่งประเทศไทย มูลค่าโครงการ 40
ล้านบาท คาดว่าจะแล้วเสร็จเดือนธันวาคม 2548

-   โครงการในอนาคต

  ฝ่ายฯ มีโครงการจะขยายเทคโนโลยีด้านระบบควบคุมโรงงานและสายการผลิต อีกทั้งพยายาม

จะขยายฐานลูกค้าในโครงการสาธารณูปโภค เช่น การไฟฟ้าส่วนภูมิภาค
และลูกค้าในธุรกิจปิโตรเคมี เป็นต้น

แผนกเพาเวอร์อินฟรา

-   ลักษณะผลิตภัณฑ์หรือบริการ

  แผนกฯ จัดหาและติดตั้งสายส่งไฟฟ้าแรงสูง (Transmission Line) ให้กับลูกค้าโดยนำเสนอ

ผลิตภัณฑ์ที่รับจ้างผลิตตามความต้องการของลูกค้า
รวมทั้งนำเข้าอุปกรณ์สำเร็จรูปจากต่างประเทศพร้อมติดตั้ง

-   การตลาดและภาวะการแข่งขัน

  ลูกค้าส่วนใหญ่จะเป็นหน่วยงานรัฐวิสาหกิจที่ต้องการใช้ผลิตภัณฑ์นี้โดยตรง เช่น การไฟฟ้า

ฝ่ายผลิตแห่งประเทศไทย ฯลฯ การจำหน่ายและช่องทางการจำหน่าย แผนกฯ
จะติดต่อกับลูกค้าโดยตรง โดยนำเสนอผลิตภัณฑ์ที่มีคุณภาพและราคาเหมาะสม
เนื่องจากเป็นธุรกิจที่ต้องใช้ผู้มีความชำนาญเฉพาะทางเป็นพิเศษในการดำเนินงาน ซึ่งแผนกฯ
มีความพร้อมมากกว่าคู่แข่ง จึงไม่ประสบปัญหาในการแข่งขันมากนัก

-   การจัดหาผลิตภัณฑ์หรือบริการ

  อุปกรณ์หลักจะนำเข้ามาจากต่างประเทศ ในลักษณะเป็น Complete Set และอุปกรณ์อื่นๆ จะ

จ้างผลิตภายในประเทศ เพื่อรวบรวมไปติดตั้งให้แก่ลูกค้า

-   งานที่ยังไม่ได้ส่งมอบ

  -ไม่มี-

-   โครงการในอนาคต

  แผนกฯ จะดำเนินโครงการก่อสร้างสายส่ง 115 KV จากหลังสวนถึงระนอง ของการไฟฟ้า

ฝ่ายผลิตแห่งประเทศไทย คาดว่าต่อไปจะขยายกลุ่มลูกค้าในส่วนภูมิภาคและประเทศเพื่อนบ้านด้วย
เช่น การ

ไฟฟ้าลาว (EDL) เป็นต้น

ฝ่ายกิจการโทรทัศน์และวิทยุ

-   ลักษณะผลิตภัณฑ์หรือบริการ

  ดำเนินธุรกิจการจัดจำหน่ายและให้บริการอย่างครบวงจรในการให้คำแนะนำปรึกษา ออกแบบ

จัดหาและติดตั้ง
รวมถึงการให้บริการหลังการขายที่ดีที่สุดกับลูกค้าในธุรกิจที่เกี่ยวข้องกับกิจการโทรทัศน์และวิทยุโดยบุคคลากรที่มีประสบการณ์
ฝ่ายฯ เป็นตัวแทนจำหน่ายอุปกรณ์ HARRIS และ NEC ซึ่งได้แก่ อุปกรณ์เครื่องส่งวิทยุโทรทัศน์
อุปกรณ์เครื่องส่งวิทยุกระจายเสียง และอุปกรณ์สำหรับห้องส่งผลิตรายการและห้องควบคุม

-   การตลาดและภาวะการแข่งขัน

นโยบายการเปิดเสรีผู้ประกอบการวิทยุและโทรทัศน์ของรัฐบาลประกอบกับการเปลี่ยนแปลงเทคโนโลยีของระบบการส่งโทรทัศน์จากระบบอนาลอคเป็นระบบดิจิตอล
ส่งผลให้แนวโน้มของธุรกิจด้านนี้มีโอกาสขยายตัวอย่างมาก
ลูกค้าจำเป็นจะต้องจัดซื้อและเปลี่ยนอุปกรณ์ใหม่ๆ
เพิ่มขึ้นตลอดเวลาเพื่อให้ทันต่อการเปลี่ยนแปลงของเทคโนโลยีด้วยประสบการณ์และความพร้อมในกิจการด้านนี้
ทำให้สามารถติดตั้งและส่งมอบงานได้ตรงเวลา

และฝ่ายฯ ได้ทำธุรกิจนี้มาอย่างต่อเนื่องนานกว่า 20 ปี ทำให้บริษัทฯ
มีความสัมพันธ์ที่ดีกับทั้งบริษัทผู้ผลิตอุปกรณ์และบริษัทคู่ค้า ทำให้บริษัทฯ
มีความได้เปรียบในด้านของราคา และจากการที่บริษัทฯ ได้ทำธุรกิจอย่างต่อเนื่องมานาน
จึงมีบุคลากรที่ชำนาญเฉพาะด้านในการให้บริการลูกค้าอย่างครบวงจร
โดยเฉพาะการบริการหลังการขาย

ลูกค้าของบริษัทฯ จะประกอบด้วย สถานีวิทยุกระจายเสียง สถานีวิยุโทรทัศน์ ทั้งที่เป็น
หน่วยงานของภาครัฐและเอกชน ช่องทางการจำหน่ายจะใช้วิธีการขายโดยตรงจากบริษัทฯ
ไปให้กับลูกค้า

สภาพการแข่งขันภายในอุตสาหกรรมจะเป็นการแข่งขันในกลุ่มบริษัทฯ
ที่ดำเนินธุรกิจด้านวิทยุและโทรทัศน์ ซึ่งมีอยู่ไม่มาก คู่แข่งส่วนใหญ่จะเป็นกิจการขนาดเล็ก บริษัทฯ
จึงมีความได้เปรียบทาง ด้านความมั่นคงทางการเงิน
ประกอบกับความสัมพันธ์อันดีกับบริษัทผู้ผลิตและบริษัทคู่ค้า จึงทำให้มีความได้เปรียบในด้านราคา

-   การจัดหาผลิตภัณฑ์หรือบริการ

  เนื่องจากอุปกรณ์ส่วนใหญ่ที่บริษัทฯ ขาย เช่น เครื่องส่งวิทยุโทรทัศน์ และเครื่องส่งวิทยุ

กระจายเสียงเป็นอุปกรณ์ที่จะต้องมีการขออนุญาตนำเข้าจากกรมไปรษณีย์โทรเลข บริษัทฯ
จึงจำเป็นต้องทำการนำเข้าอุปกรณ์มาจากต่างประเทศ หลังจากได้รับการสั่งซื้อจากลูกค้าแล้วเท่านั้น
ซึ่งการที่บริษัทฯ มีทีมงานที่มีประสบการณ์และมีความพร้อม ทำให้บริษัทฯ
ไม่มีปัญหาในการติดตั้งและส่งมอบสินค้าให้กับลูกค้า

อุปกรณ์ที่บริษัทฯ จำหน่ายเป็นอุปกรณ์ที่มีเทคโนโลยีสูง อายุการใช้งานมากกว่า 10 ปีขึ้นไป
จึงไม่มีปัญหาเรื่องผลกระทบต่อสิ่งแวดล้อม
หรือหลังหมดอายุการใช้งานดังกล่าวก็ไม่มีผลิตภัณฑ์ที่เป็นพิษต่อสิ่งแวดล้อม

ฝ่ายฯ มีแผนที่จะทำการพัฒนาเครื่องส่งวิทยุกระจายเสียงขนาดเล็กพร้อมอุปกรณ์ผลิตรายการวิทยุ
เพื่อรองรับกับความต้องการของสถานีวิทยุชุมชนที่จะเกิดขึ้นทั่วประเทศ
โดยเน้นเรื่องคุณภาพและราคา

-   งานที่ยังไม่ได้ส่งมอบ

  โครงการเครื่องส่งวิทยุ เอฟ. เอ็ม.บมจ.อสมท.รวม 11 สถานี
  มูลค่าโครงการที่ยังไม่ได้ส่งมอบ

30.19 ล้านบาท คาดว่าจะแล้วเสร็จเดือนพฤษภาคม 2548, โครงการห้องส่งวิทยุ บมจ.อสมท.
รวม 8 สถานี มูลค่าโครงการที่ยังไม่ได้ส่งมอบ 16.39 ล้านบาท
คาดว่าจะแล้วเสร็จเดือนพฤษภาคม 2548, ห้องส่งโทรทัศน์ 1 รายการ
มูลค่าโครงการที่ยังไม่ได้ส่งมอบ 122.41 ล้านบาท คาดว่าจะแล้วเสร็จเดือนมีนาคม 2548,
เสาอากาศและเครื่องส่งวิทยุ เอฟ.เอ็ม. มูลค่าโครงการที่ยังไม่ได้ส่งมอบ 12.96 ล้านบาท
คาดว่าจะแล้วเสร็จเดือนกุมภาพันธ์ 2548

-   โครงการในอนาคต

  ฝ่ายฯ มีแผนที่จะพัฒนาเครื่องส่งวิทยุกระจายเสียงขนาดเล็ก พร้อมอุปกรณ์ผลิตรายการวิทยุ

เพื่อรองรับความต้องการของสถานีวิทยุชุมชนที่จะเกิดขึ้นทั่วประเทศ
นอกจากนี้ยังมีโครงการที่จะพัฒนาและสรรหาผลิตภัณฑ์เพิ่มเติมเพื่อรองรับธุรกิจที่กำลังขยายตัวจากการเปิดเสรีวิทยุกระจายเสียงและวิทยุโทรทัศน์
และการเปลี่ยนแปลงเทคโนโลยีอนาลอคเป็นระบบดิจิตอลที่จะเกิดขึ้น

แผนกระบบการแพทย์และการศึกษาทางไกล

-   ลักษณะผลิตภัณฑ์หรือบริการ

  เป็นตัวแทนจำหน่ายแต่เพียงผู้เดียวและให้บริการระบบ Integrated Conferrencing
  Platform

(ICP) ซึ่งสามารถใช้ในธุรกิจด้านระบบการเรียนการสอนทางไกล การประชุมทางไกล
การสัมมนาทางไกล การปรึกษาทางไกล
ซึ่งอยู่ในรูปแบบของการสื่อสารแบบโต้ตอบสองทางโดยใช้สื่อทั้ง วีดีทัศน์ เสียง และ ข้อมูลบนไอพี
(Internet Protocol) ผ่านเว็บไซต์โดยใช้เครือข่ายความเร็วสูงทั้งแบบ ADSL, ISDN
เครือข่ายระยะใกล้ เครือข่ายระยะไกล ตลอดจนดาวเทียม เป็นต้น

-   การตลาดและภาวะการแข่งขัน

ปัจจุบันกระแสธุรกิจด้านระบบการเรียนการสอนทางไกลเพิ่มมากขึ้น มีเทคโนโลยีใหม่ๆ

เกิดขึ้นมาก ส่งผลให้มีความต้องการระบบที่หลากหลายขึ้น
ตามรูปแบบการใช้งานและความต้องการของ

ลูกค้า แผนกฯ จึงต้องทดลองให้มีการใช้งานระบบเพื่อนำไปสู่การให้บริการแบบครบวงจร
กำหนดรูปแบบและกลุ่มลูกค้าเป้าหมาย ลูกค้าส่วนใหญ่ของธุรกิจนี้ มีทั้งภาครัฐ ภาคเอกชน
และบุคคลทั่วไปในด้านการ จัดจำหน่าย นอกจากแผนกฯ
จะดำเนินงานด้านการตลาดเองแล้วยังมีพันธมิตรช่วยเป็นอีกช่องทางหนึ่งของการจำหน่ายที่จะเกื้อกูลกัน
ขยายฐานลูกค้าเพิ่มเติม

ทางด้านงานโครงการ IT ซึ่งเป็นธุรกิจเสริมของฝ่ายฯ มีการแข่งขันสูงมาก เนื่องจากมีบริษัทฯ
เกิดใหม่เพื่อธุรกิจนี้โดยเฉพาะ อย่างไรก็ตามฝ่ายฯ ก็ยังมีงานที่ทำอยู่อย่างพอเพียงทั้งนี้เพราะฝ่ายฯ
มีพันธมิตรที่ดีทั้งจากฝ่ายอื่นๆ ของบริษัทฯ และจาก Partner และฝ่ายฯ
มีจุดแข็งที่สามารถเข้าร่วมกับหลายโครงการได้ คือ การ Implement โครงการ และด้าน Data
Network ปัจจัยที่อาจทำให้แผนงานไม่เป็นไปตามที่คาด คือ
ราคาต้นทุนที่อาจเปลี่ยนแปลงตามภาวะเศรษฐกิจ อันเนื่องมาจากราคาน้ำมันโลกที่เพิ่มสูงขึ้น
ซึ่งเชื่อว่าหลายธุรกิจต้องประสบปัญหานี้เช่นกัน ฝ่ายฯ
จึงเตรียมแผนรองรับและติดตามเหตุการณ์อย่างใกล้ชิด

-   การจัดหาผลิตภัณฑ์หรือบริการ

  สินค้าที่ฝ่ายเป็นตัวแทนจำหน่ายแต่เพียงผู้เดียวในประเทศไทย ขณะนี้คือระบบ ICP ซึ่งเป็น

ผลิตภัณฑ์ที่นำเข้าจากต่างประเทศ

-   งานที่ยังไม่ได้ส่งมอบ

  -ไม่มี-

-   โครงการในอนาคต

  แผนกฯ มุ่งที่จะเป็นผู้ให้บริการมากกว่าจะเป็นผู้จำหน่าย ทั้งนี้ขึ้นอยู่กับปัจจัยต่างๆ เช่น ราคา

ถึงผู้รับบริการปลายทาง การตัดสินใจของผู้ลงทุน เป็นต้น

บริษัท ไทยไฟเบอร์ ออพติคส์ จำกัด (TFOC)

-   ลักษณะผลิตภัณฑ์หรือบริการ

  บริษัท ไทยไฟเบอร์ออพติคส์ จำกัด (TFOC) ซึ่งเป็นบริษัทย่อย ของบริษัท ล็อกซเล่ย์ จำกัด

(มหาชน) ดำเนินธุรกิจในการผลิตและจำหน่ายสายเคเบิลใยแก้วนำแสงทั้งภายในและต่างประเทศ

-   การตลาดและภาวะการแข่งขัน

  กลยุทธ์การแข่งขันของบริษัทฯ จะเน้นกลยุทธ์ด้านคุณภาพของสินค้าและการบริการที่ดี

โดยบริษัทฯ ได้รับใบรับรองระบบคุณภาพ ISO 9000 ส่วนในด้านสิ่งแวดล้อมบริษัทฯ ได้รับ ISO
14000 เพราะผลิตภัณฑ์ที่ผลิตและจำหน่ายนั้นไม่มีผลกระทบต่อสิ่งแวดล้อม

  ลูกค้าส่วนใหญ่เป็นหน่วยงานราชการและธุรกิจสื่อสารขนาดใหญ่ การจำหน่ายและช่องทาง

การจำหน่ายทั้งขายตรงและผ่านตัวแทน

ปัจจุบันธุรกิจนี้มีการแข่งขันสูงมาก ภายในประเทศมีผู้ผลิตที่มีขนาดของธุรกิจใกล้เคียงกัน โดยบริษัทฯ
มีส่วนแบ่งการตลาดสูงกว่าผู้ผลิตรายอื่นเล็กน้อย

-   การจัดหาผลิตภัณฑ์หรือบริการ

  การเปลี่ยนแปลงทางเทคโนโลยีจะมีผลต่อผลิตภัณฑ์มากต้องมีการติดตามให้ทันอยู่เสมอ

บริษัทฯ มีการพัฒนาผลิตภัณฑ์เพื่อให้สอดคล้องกับความต้องการของลูกค้าอยู่เสมอ

-   งานที่ยังไม่ได้ส่งมอบ

  งานของบริษัท ทศท. คอร์ปอเรชั่น จำกัด (มหาชน) มูลค่าโครงการ 60 ล้านบาท
  คาดว่าจะแล้ว

เสร็จในเดือนมกราคม 2548

-   โครงการในอนาคต

  บริษัทฯ มีเป้าหมายจะขยายตลาดในอาเซียนเพิ่มขึ้น เพื่อเพิ่มจำนวนลูกค้าจากฐานการค้าภายใน

ประเทศ

กลุ่มโทรคมนาคม

ฝ่ายระบบสื่อสัญญาณ

-   ลักษณะผลิตภัณฑ์หรือบริการ

  เป็นผู้จัดจำหน่ายและให้บริการแบบครบวงจร ในการออกแบบ จัดหา ติดตั้ง และทดสอบ

อุปกรณ์ระบบสื่อสารโทรคมนาคมขนาดใหญ่ ทั้งระบบสื่อสารผ่านใยแก้วนำแสง
ระบบสื่อสารผ่านไมโครเวฟ และระบบสื่อสารผ่านดาวเทียม
นอกจากนี้ยังให้บริการออกแบบและติดตั้งระบบ Base Station ต่างๆ
เป็นตัวแทนจำหน่ายอุปกรณ์รวมทั้งให้บริการห้องเช่าเพื่อใช้ในการประชุมผ่านทางระบบ Video
Conference อีกด้วย

-   การตลาดและภาวะการแข่งขัน

  ให้ความสำคัญด้านงานบริการเพื่อให้ลูกค้าเกิดความพึงพอใจสูงสุดเป็นการสร้างความ

มั่นใจให้แก่ลูกค้าว่าจะได้รับอุปกรณ์และการบริการที่เหมาะสมที่สุดกับความต้องการของลูกค้า

ลูกค้ากลุ่มเป้าหมายมีทั้งหน่วยงานราชการ และเอกชน

  การจำหน่ายและช่องทางการจำหน่ายโดยวิธีการขายตรงให้ลูกค้า ปัจจัยสำคัญที่มีผลกระทบ

ต่อธุรกิจ คือ มีการแข่งขันสูง ทั้งด้านราคา และการหา Supplier
ที่สามารถจัดหาอุปกรณ์ที่เหมาะสมกับความต้องการของลูกค้า
และเทคโนโลยีที่มีการเปลี่ยนแปลงอย่างรวดเร็ว

-   การจัดหาผลิตภัณฑ์หรือบริการ

  ผลิตภัณฑ์จะมีทั้งนำเข้าจากต่างประเทศ และผลิตภัณฑ์ในประเทศที่มีคุณภาพดีได้มาตรฐาน

ขึ้นอยู่กับประเภทของงานและความต้องการของลูกค้า

-   งานที่ยังไม่ได้ส่งมอบ

  -ไม่มี-

-   โครงการในอนาคต

  ฝ่ายฯ มีโครงการที่จะเข้าร่วมประมูลงานต่างๆ ของหน่วยงานราชการและรัฐวิสาหกิจที่สำคัญๆ

ในเขตกรุงเทพมหานครและปริมณฑล

ฝ่ายระบบเครือข่ายสัญญาณสื่อสาร ฝ่ายธุรกิจโทรคมนาคมและฝ่ายอุปกรณ์โทรคมนาคม

-   ลักษณะผลิตภัณฑ์หรือบริการ

  ฝ่ายฯ ดำเนินธุรกิจ การจำหน่าย ออกแบบและติดตั้ง การให้บริการหลังการขาย และงานบริการ

ซ่อมบำรุงรักษา
ระบบสื่อสารโทรคมนาคมและเครือข่ายสารสนเทศในองค์กรขนาดกลางจนถึงขนาดใหญ่
โดยได้รับแต่งตั้งเป็นตัวแทนจำหน่าย และ/หรือ คู่ค้าผลิตภัณฑ์ของ Nortel , Avaya , Nexus
และ Computer Associates อย่างเป็นทางการ ผลิตภัณฑ์ของระบบโทรคมนาคมและเครือข่ายฯ
ที่จำหน่าย ได้แก่ ระบบโทรศัพท์สำหรับองค์กร, PABX, VoLP switch, Call
Center/Helpdesk application, Unified Messaging System, Voice Recorder
ตลอดจนระบบเครือข่ายสารสนเทศ (Data Network Solution) : LAN, WAN Networking,
ATM/IP/FR/IP VPN, Voice/Data Integration, Backbone switch
แอพพลิเคชั่นสำหรับองค์กรและเทเลคอม

(IT & Telecon management Solution) : Security Software, Data Center,
Desktop & Storage Management, NGN Billing Software (Telcom), Wire
Line/Mobile Reporting & Monitoring tools (Network systems)

  นอกจากนี้ฝ่ายฯ ยังให้บริการออกแบบและรับเหมาติดตั้งระบบและเครือข่าย Cellular
  Network

(Outdoor and In-building Coverage) แบบ Turnkey
และให้บริการปรับปรุงประสิทธิภาพเครือข่าย Cellular Optimization และเสนอ Hole Fill
Solution, Repeater and Split Antenna Solution ทั้งระบบ CDMA และ GSM

-   การตลาดและภาวะการแข่งขัน

  ปัจจุบันยังมีการแข่งขันที่สูง แต่ด้วยความเชื่อถือของลูกค้าที่มีต่อฝ่ายฯ ซึ่งประกอบธุรกิจด้วย

ความซื่อสัตย์มาอย่างยาวนาน มีความชำนาญ
ผลงานที่สามารถอ้างอิงให้ลูกค้ารายใหม่เชื่อมั่นในการดำเนินงาน

คุณภาพของสินค้า ทักษะทางเทคนิคของบุคลากร
จำนวนลูกค้าที่ไว้วางใจเรียกใช้บริการมาต่อเนื่องเป็นเวลายาวนานกว่า 20 ปี ฝ่ายฯ
จึงสามารถดำเนินธุรกิจได้ และคาดว่าหากเศรษฐกิจเจริญเติบโตขึ้น
ฝ่ายฯจะสามารถขยายการจำหน่ายได้เพิ่มขึ้นด้วย

ฝ่ายฯ ใช้ช่องทางการจำหน่ายหลายรูปแบบ ทั้งขายผ่านตัวแทนขายตรงโดยพนักงานบริษัท
และขายผ่านผู้รับเหมาก่อสร้างของโครงการ
โดยฝ่ายฯได้รับความไว้วางใจจากลูกค้าชั้นแนวหน้าหลายแห่งของธุรกิจ ทั้งหน่วยงานราชการ
รัฐวิสาหกิจ และเอกชน เช่น หน่วยงานสาธารณูปโภคต่างๆ ของรัฐ สถาบันการศึกษา
ธนาคารและสถาบันการเงิน โรงแรมขนาดใหญ่ บริษัทน้ำมันที่มีชื่อเสียงเกือบทุกแห่งในประเทศไทย

สายการบิน บริษัทประกันชีวิต บริษัทที่ประกอบธุรกิจทางด้านขนส่ง ผู้ให้บริการเครือข่ายโทรคมนาคม
ตลอดจนองค์กรระหว่างประเทศที่มีสำนักงานในประเทศไทยและประเทศใกล้เคียง

-   การจัดหาผลิตภัณฑ์หรือบริการ

  ผลิตภัณฑ์มีการเปลี่ยนแปลงทางเทคโนโลยียู่เสมอ มีผู้แทนจำหน่ายจำนวนหลายราย และ

ผู้ดำเนินธุรกิจด้านนี้ต้องได้รับใบอนุญาตนำเข้าอุปกรณ์ที่ใช้ความถี่

-   งานที่ยังไม่ได้ส่งมอบ

  -ไม่มี-

-   โครงการในอนาคต

  กลุ่มมีเป้าหมายในการดำเนินธุรกิจสื่อสาร โดยเป็นผู้นำด้านการให้คำปรึกษา จัดหา และติดตั้ง

ผู้รับเหมา ระบบสื่อสารเพื่อธุรกิจองค์กร ในรูปแบบ Voice, Data และ

บริษัท ล็อกซเล่ย์ ไวร์เลส จำกัด

-   ลักษณะผลิตภัณฑ์หรือบริการ

บริษัท ล็อกซเล่ย์ ไวร์เลส จำกัด เป็นบริษัทย่อยของ บริษัท ล็อกซเล่ย์ จำกัด (มหาชน)
ที่ดำเนินแบ่งออกเป็น 3 ประเภท คือ

  ประเภทที่หนึ่งให้บริการ Engineering Services ระบบ Telecom Network, Cellular
  Network

นอกจากนี้ยังให้บริการออกแบบและรับเหมาติดตั้งระบบและเครือข่าย Cellular Network
(Outdoor and in-building Coverage) แบบ Turnkey
และให้บริการปรับปรุงประสิทธิภาพเครือข่าย Cellular Optimization และเสนอ Hole Fill
Solution, Repeater and Split Antenna Solution ทั้งระบบ CDMA และ GSM

ประเภทที่สอง จำหน่ายอุปกรณ์สื่อสารโทรคมนาคม และ IP Solution โดยบริษัทฯ
เป็นตัวแทนจำหน่าย Enterprise products ของ Ericsson, IP Communication
product ของ Cisco, Free Space Optical product ของ Lightpoint
ตลอดจนอุปกรณ์สื่อสารอื่นๆ เช่น Wireless LAN, IP PBX, Cellular Network Repeater,
ระบบ CCTV

  ประเภทที่สาม การให้บริการบำรุงรักษาด้วยวิศวกรที่มีประสบการณ์และเชี่ยวชาญ Telecom

Enterprise products, Cellular Network

-   การตลาดและภาวะการแข่งขัน

  บริษัทฯ มีนโยบายดำเนินธุรกิจ โดยการเสนอสินค้าให้ตรงและเหมาะสมกับความต้องการของ

ลูกค้าอย่างครบถ้วน มีการให้บริการทั้งก่อนและหลังการขายที่ดีด้วยความซื่อสัตย์
รวมถึงการให้บริการตลอด 24 ชั่วโมง ลูกค้าส่วนใหญ่ของบริษัทฯ จะเป็นหน่วยงานราชการ
และเอกชน บริษัทฯ มีช่องทางการจำหน่ายหลากหลายรูปแบบ ทั้งการขายผ่านตัวแทน
และขายตรงโดยพนักงานขายของบริษัทฯ ตลอดจนการขายผ่าน
ผู้รับเหมาก่อสร้างของงานโครงการต่างๆ การแข่งขันของอุตสาหกรรมนี้บริษัทฯ
ต้องแข่งขันกับผู้แทนจำหน่ายสินค้าภายใต้เครื่องหมายการค้าเดียวกันและเครื่องหมายการค้าต่างกัน
แม้การแข่งขันค่อนข้างสูงแต่ด้วยการประกอบการที่ได้รับความไว้วางใจจากลูกค้ามายาวนาน
รวมถึงการพัฒนาการดำเนินงานอย่างไม่หยุดยั้ง จึงไม่มีปัญหาต่อการแข่งขันของบริษัทฯ มากนัก
บริษัทฯ จะสร้างความสัมพันธ์ที่ดีกับกลุ่มลูกค้าเพื่อสร้างความ
มั่นคงสามารถขยายฐานลูกค้าได้อย่างต่อเนื่อง มีการคัดสรรคู่ค้า ผู้ผลิต
และตัวแทนจำหน่ายที่มีประสบการณ์ และมีความชำนาญ เข้าร่วมงานในแต่ละโครงการ
เพื่อขยายฐานการตลาด ตลอดจนเลือกสรรผลิตภัณฑ์ ผลิตภัณฑ์ที่บริษัทฯ
จำหน่ายไปไม่มีผลกระทบต่อสิ่งแวดล้อม

-   การจัดหาผลิตภัณฑ์หรือบริการ

  บริษัทฯ จะดำเนินการสั่งซื้อผลิตภัณฑ์เมื่อได้รับใบสั่งซื้อจากทางลูกค้า ในขณะที่การจัดหา

ผลิตภัณฑ์เพื่อจัดเก็บสินค้าทั้งอุปกรณ์และอะไหล่จะมีการเก็บรักษาความสมดุลกับการสั่งซื้อ

บริษัทฯ มีหน่วยงานวิจัยและพัฒนา เพื่อคอยศึกษาปรับปรุงผลิตภัณฑ์ เพื่อรองรับการขยายธุรกิจ
โดยมีงบประมาณที่ใช้สำหรับการวิจัยอย่างเพียงพอ

-   งานที่ยังไม่ได้ส่งมอบ

  โครงการ In-Building Coverage มูลค่าโครงการ 50 ล้านบาท คาดว่าจะแล้วเสร็จ 2
  ช่วง

เดือนธันวาคม 2547 และปี 2548

-   โครงการในอนาคต

  บริษัทฯ ยังคงรักษาธุรกิจที่มีผลตอบแทนที่ดีและมีโครงการขยายธุรกิจที่สามารถสร้างรายได้

ให้อย่างต่อเนื่อง นอกเหนือจากการให้บริการบำรุงรักษา Enterprise products เป็นรายปี
เช่น ขอใบอนุญาต Telecom and ISP services, การสร้างเครือข่ายความเร็วสูงให้เช่า
การวิจัยและพัฒนาสินค้าด้าน Communication, Application, Solution and Content
เป็นของตนเอง, การเสนอ Outsourcing การดูแลระบบโครงข่าย

โทรคมนาคม และ IT ฯลฯ ซึ่งบริษัทฯ มั่นใจว่าด้วยความพร้อมของทีมวิศวกรที่เชี่ยวชาญ
คุณภาพสินค้าที่ดีและการให้บริการอย่างมีประสิทธิภาพตลอดไป

กลุ่มธุรกิจสิ่งแวดล้อม

-   ลักษณะผลิตภัณฑ์หรือบริการ

  ดำเนินธุรกิจที่เกี่ยวข้องกับสิ่งแวดล้อม โดยเฉพาะอย่างยิ่งเกี่ยวกับธุรกิจน้ำประปา ธุรกิจการ

จัดการน้ำเสีย ธุรกิจการจัดการของเสียอันตราย
โดยให้คำปรึกษาด้านเทคนิคและการบริหารให้บริการออกแบบก่อสร้าง จำหน่ายผลิตภัณฑ์
ติดตั้งและบำรุงรักษาระบบ

-   การตลาดและภาวะการแข่งขัน

  การแข่งขันภายในอุตสาหกรรมค่อนข้างสูง ฝ่ายฯ จึงสร้างความสัมพันธ์กับกลุ่มลูกค้าสำคัญๆ

เพื่อสร้างฐานลูกค้าให้มั่นคง เลือกสรรคู่ค้า
ผู้ผลิตและตัวแทนจำหน่ายที่มีประสบการณ์และความชำนาญงานสูง
เข้าร่วมการวางโครงการขนาดเล็กและขนาดกลาง เพื่อขยายฐานการตลาด
เลือกสรรผลิตภัณฑ์และระบบที่ล้ำสมัยโดยอาศัยการวิเคราะห์และเปรียบเทียบศักยภาพของผู้ผลิต
ฝ่ายฯ มั่นใจในสถานภาพและศักยภาพในการแข่งขันเมื่อเปรียบเทียบกับคู่แข่งขัน

  การจำหน่ายและช่องทางการจำหน่ายโดยการขายตรงให้แก่ลูกค้าเป้าหมาย คือ หน่วยงานภาค

รัฐและเอกชน

  ปัจจัยสำคัญที่มีผลกระทบต่อการประกอบธุรกิจ ได้แก่ ความเชี่ยวชาญของบุคลากร ต้องมี

ประสบการณ์การทำงานในงานสาขานี้มาก่อน การยอมรับในเทคโนโลยี
ราคาของผลิตภัณฑ์/บริการและระบบ

-   การจัดหาผลิตภัณฑ์หรือบริการ

  ฝ่ายฯ จะเลือกสรรคู่ค้า ผู้ผลิต และตัวแทนจำหน่าย ที่มีประสบการณ์และความชำนาญงานสูง

โดยอาศัยการวิเคราะห์และเปรียบเทียบศักยภาพของผู้ผลิต ในการผลิตผลิตภัณฑ์ต่างๆ ในตลาด

-   งานที่ยังไม่ได้ส่งมอบ

  โครงการออกแบบ จัดหา และติดตั้งระบบผลิตน้ำประปาจากน้ำทะเล อำเภอเกาะสมุย จังหวัด

สุราษฎร์ธานี ขนาด 2,500 ล้านบาทเมตร/วัน มูลค่าโครงการ 94.1 ล้านบาท
คาดว่าจะแล้วเสร็จเดือนสิงหาคม 2548
และโครงการออกแบบและก่อสร้างระบบบำบัดน้ำเสียและผลิตกาซชีวภาพ โรงงานแป้งมันสำปะหลัง
มูลค่าโครงการ 17.2 ล้านบาท คาดว่าจะแล้วเสร็จเดือนเมษายน 2548

-   โครงการในอนาคต

  กลุ่มฯ ให้ความสำคัญกับโครงการต่างๆ เช่น การผลิตน้ำประปาด้วยเยื่อเมมเบรน การผลิตน้ำ

ประปาจากน้ำทะเล การรับจ้างบำบัดขยะจากเทศบาล การบำบัดน้ำเสียแบบ Sequencing Batch
Reactor (SBR) สำหรับเทศบาลและอุตสาหกรรม การกำจัดแบตเตอรี่โทรศัพท์มือถือ
และทำธุรกิจที่เกี่ยวเนื่องกับเทคโนโลยีพลังงานหมุนเวียน (Renewable Energy)

กลุ่มการพิมพ์และเทคโนโลยี

-   ลักษณะผลิตภัณฑ์หรือบริการ

  ประกอบธุรกิจเกี่ยวเนื่องกับอุตสาหกรรมการพิมพ์ และเป็นตัวแทนจำหน่ายเครื่องพิมพ์ข้อมูล

แปรเปลี่ยนได้ (Variable Inkjet Printer) ของบริษัท Kodak Versamark (KV)
จากประเทศสหรัฐอเมริกา และเครื่องพิมพ์ระบบออฟเซต Miyakoshi จากประเทศญี่ปุ่น
ปัจจุบันเครื่องพิมพ์มีใช้อยู่ในสำนักงานสลาก กินแบ่งรัฐบาล บริษัท ทรู คอร์ปอเรชั่น จำกัด
(มหาชน) และบริษัท ทีทีแอนด์ที จำกัด (มหาชน)

-   การตลาดและภาวะการแข่งขัน

สภาพการแข่งขันในอุตสาหกรรมนี้ถือว่าไม่รุนแรงมากนัก เนื่องจากสินค้าของบริษัทฯ เป็น

สินค้าที่ใช้เทคโนโลยีชั้นสูง และลูกค้าให้ความไว้วางใจในบริการของบริษัทฯ โดยมีเครื่องพิมพ์ในรูปแบบต่างๆ เช่น เครื่องพิมพ์สลากกินแบ่งรัฐบาล เครื่องพิมพ์ใบเรียกเก็บเงิน ฯลฯ ลูกค้าของบริษัทฯ ประกอบด้วย

หน่วยราชการและเอกชน ที่มีวัตถุประสงค์หลักในการพิมพ์ในลักษณะปลอดการทำเทียม และ/หรือการพิมพ์ข้อมูลแปรเปลี่ยน การจำหน่ายมีความจำเป็นอย่างยิ่งที่ต้องใช้ผู้แทนฝ่ายขายและเป็นการขายตรง กลยุทธ์ของการทำธุรกิจเน้นเรื่องคุณภาพของสินค้าที่ดี และมีการให้บริการหลังการขายที่ดีอย่างต่อเนื่อง 

-   การจัดหาผลิตภัณฑ์หรือบริการ

เนื่องจากบริษัทฯ เป็นตัวแทนจำหน่ายของโรงงานผู้ผลิต ซึ่งมีการส่งมอบสินค้าตามกำหนด

ระยะเวลาที่แน่นอน และมีการพัฒนาเทคโนโลยีอยู่เสมอๆ ลูกค้าเดิมสามารถอัพเกรดผลิตภัณฑ์ที่มีอยู่ได้ 

ดังนั้นกลุ่มฯ จึงไม่ประสบปัญหาทางด้านการจัดการและการใช้ผลิตภัณฑ์ของลูกค้ามากนัก 

งานที่ยังไม่ได้ส่งมอบ

  -ไม่มี-

-   โครงการในอนาคต

กลุ่มฯ มุ่งที่จะขยายธุรกิจที่เกี่ยวข้องกับอุตสาหกรรมนี้ โดยมองหาสินค้าใหม่ๆ มาเพิ่มเติม

และทำการวิจัยตลาดเพิ่มขึ้น
และคาดว่าในอนาคตผลิตภัณฑ์ในอุตสาหกรรมนี้จะเป็นที่ต้องการของตลาดโดยเฉพาะอย่างยิ่งธุรกิจการพิมพ์ที่ต้องการเพิ่มกำลังการผลิตและให้ความสำคัญกับงานพิมพ์คุณภาพสูง

กลุ่มคอนซูเมอร์อิเล็กทรอนิคส์

-   ลักษณะผลิตภัณฑ์หรือบริการ

  กลุ่มคอนซูเมอร์อิเลคทรอนิคส์ ประกอบด้วย ฝ่ายโทรศัพท์มือถือ ซึ่งเป็นผู้นำเข้าและเป็น

ตัวแทนจำหน่ายเครื่องโทรศัพท์เคลื่อนที่ทุกระบบและทุกยี่ห้อ รวมทั้งได้รับแต่งตั้งให้เป็น
Authorized Distributor
และเป็นผู้ดำเนินการศูนย์บริการซ่อมบำรุงหลังการขายของเครื่องโทรศัพท์เคลื่อนที่ SonyEricsson

(GSP) นอกจากนี้ได้เป็นผู้นำเข้าและจำหน่ายเครื่องโทรศัพท์เคลื่อนที่ Zeason
ซึ่งเป็นเฮ้าส์แบรนด์ของทางบริษัทฯ

-   การตลาดและภาวะการแข่งขัน

  ฝ่ายฯ สามารถครองส่วนแบ่งตลาดได้ 5% จากยอดการจำหน่ายโทรศัพท์เคลื่อนที่ทั้งหมด

ทั้งนี้ทางฝ่ายฯ จะเน้นทำตลาดเครื่องลูกข่ายที่หลากหลายครอบคลุมตั้งแต่กลุ่มผู้เริ่มใช้งาน
โดยเน้นเครื่อง

ราคาถูก จนถึงกลุ่มผู้ต้องการคุณสมบัติการใช้งานขั้นสูง เช่น Smart Phone สินค้าแบรนด์หลัก
ได้แก่

โทรศัพท์เคลื่อนที่ Sony Ericsson จับตลาดลูกค้าที่เน้นตราสินค้า
ในส่วนของตลาดระดับกลางและระดับล่าง ทางฝ่ายฯ เน้นทำตลาดโดย Zeason, BenQ และ
Maxon ซึ่งจะเน้นเรื่องคุณภาพของสินค้าเมื่อเปรียบเทียบกับราคา
และเน้นเรื่องการบริการหลังการขายในมาตรฐานเดียวกับยี่ห้อชั้นนำ
ตลอดจนจะมุ่งวิจัยและพัฒนาโปรแกรมและสาระต่างๆ ที่ใช้งานบนโทรศัพท์มือถือ
เพื่อรองรับธุรกิจบริการต่างๆ ที่ใช้งานบนโทรศัพท์มือถือที่มีแนวโน้มเพิ่มขึ้น ซึ่งจะช่วยให้ฝ่ายฯ
สามารถเสริมสร้างความสามารถทางการแข่งขันในธุรกิจนี้ได้แข็งแกร่งขึ้น

ลักษณะลูกค้ากลุ่มเป้าหมาย แบ่งออกได้เป็น ตัวแทนจำหน่าย คือ
ร้านค้าโทรศัพท์มือถือที่กระจายอยู่ทั่วประเทศ, ผู้บริโภค, บริษัทเอกชน และหน่วยงานราชการ
ที่มีความต้องการใช้โทรศัพท์มือถือและบริการเสริมพิเศษ

การจำหน่ายและช่องทางการจำหน่ายของฝ่ายครอบคลุมทุกช่องทางการจัดจำหน่าย โดยการขายส่ง
ผ่านตัวแทนจำหน่าย, การขายปลีก
เป็นการขายตรงถึงผู้บริโภคผ่านทางร้านค้าของบริษัทในเครือและเคาท์เตอร์จัดจำหน่ายในห้างสรรพสินค้า
และดิสเคาต์สโตร์ต่างๆ , การขายผ่านผู้แทนขาย เป็นการขายโครงการพิเศษและบริษัทฯ

ในส่วนของงานศูนย์บริการ ฝ่ายฯ มุ่งเน้นที่จะปรับปรุงมาตรฐานการให้บริการของศูนย์บริการ
ซึ่งมีอยู่ 5 ศูนย์ ในกรุงเทพฯ และอีก 1 ศูนย์ที่จังหวัดเชียงใหม่ให้มีประสิทธิภาพครบวงจร

-   การจัดหาผลิตภัณฑ์หรือบริการ

  ฝ่ายฯ มีการจัดหาผลิตภัณฑ์เพื่อจำหน่ายโดยการสั่งซื้อทั้งจากผู้จัดจำหน่ายภายในประเทศ และ

มีการสั่งซื้อโดยตรงจากโรงงานผู้ผลิตเพื่อขายภายใต้ตราสินค้าของบริษัท
ปัจจุบันเทคโนโลยีด้านโทรศัพท์มือถืออยู่ในช่วงรอยต่อของเทคโนโลยีที่เน้นเรื่องความรวดเร็วของการรับส่งข้อมูล
คุณสมบัติการใช้งานที่รองรับความบันเทิงด้านต่างๆ มากขึ้น เช่น ดูหนังฟังเพลง เกมส์ ฯลฯ

สำหรับผลิตภัณฑ์ของทางฝ่ายที่มีผลกระทบต่อสิ่งแวดล้อม เช่น แบตเตอรี่
ทางฝ่ายมีการจัดจ้างบริษัทที่รับดำเนินการด้านการกำจัดขยะพิษ ในการนี้บริษัทฯ
ยังไม่มีนโยบายลงทุนในด้านนี้ แต่จะเน้นจ้างบริษัทที่เป็นผู้เชี่ยวชาญด้านนี้มาดำเนินการแทน

-   งานที่ยังไม่ได้ส่งมอบ

  -ไม่มี-

-   โครงการในอนาคต

  ทางฝ่ายฯ ตั้งเป้าหมายที่จะขยายตลาดโทรศัพท์เคลื่อนที่ให้ครอบคลุมกลุ่มลูกค้าทุกระดับ

รวมทั้งมีแผนแต่งตั้งตัวแทนจำหน่ายโทรศัพท์เคลื่อนที่ให้เป็นจุดบริการเพิ่มเติม
ซึ่งจะช่วยให้มีศูนย์บริการครอบคลุมพื้นที่ส่วนต่างๆ ทั่วประเทศ
ตลอดจนเรื่องการให้บริการด้านซอฟท์แวร์และข้อมูลเนื้อหาสาระข่าวสารต่างๆ เพิ่มมากขึ้น เช่น
การจัดหาเครื่อง Smart Phone ที่สามารถปรับเปลี่ยนโปรแกรมให้รองรับการใช้งานได้หลากหลาย
เพื่อสร้างความสามารถทางการแข่งขันทางธุรกิจได้

กลุ่มมีเดียและการศึกษา

ฝ่ายบริการการศึกษา

-   ลักษณะผลิตภัณฑ์หรือบริการ

  ฝ่ายฯ ตระหนักถึงการพัฒนาความรู้ให้แก่สังคม ยึดหลักสังคมฐานความรู้ (Knowledge-based

Society) โดยนำเอาฐานความรู้ทั้งในและนอกประเทศมาพัฒนาการเรียนการสอน
จัดการศึกษาทางด้านบริหารธุรกิจและเทคโนโลยี ด้วยวิธีการฝึกอบรม สัมมนา อภิปราย
เพื่อให้ความรู้กับบุคลากรในองค์กรต่างๆ และ ผู้ประกอบการทุกสาขาอาชีพ
จัดการศึกษาผ่านทั้งการเรียนการสอนในชั้นเรียนและการศึกษาเสมือนจริง (Virtual
Education) โดยผสมผสาน e-Learning, self – study, Edutainment เข้าด้วยกัน

-   การตลาดและภาวะการแข่งขัน

  เนื่องจากตลาดด้านการฝึกอบรมมีการแข่งขันสูง ฝ่ายฯ จึงเน้นการแข่งขันทางด้านคุณภาพ

เป็นหลัก และสร้างวิธีการสอนการถ่ายทอดความรู้ให้แก่ลูกค้าที่แตกต่าง ได้แก่
วิธีการสอนที่ค่อยเป็นค่อยไปและชัดเจน
โดยมีคู่มือที่มีรายละเอียดพอที่ผู้เรียนจะสามารถนำไปใช้เรียนรู้ด้วยตนเองได้
การเรียนการสอนดำเนินงานโดยทีมงานที่มีประสบการณ์ทางด้านการจัดการศึกษาด้านนี้โดยตรง
คาดว่ากลยุทธ์ที่ดีจะช่วยให้ฝ่ายฯ ได้เปรียบคู่แข่งขันในตลาดกลุ่มเดียวกัน
กลุ่มลูกค้ามีทั้งหน่วยงานภาครัฐ เอกชน และบุคคลทั่วไป
การสมัครเข้าศึกษาขึ้นอยู่กับหลักสูตรที่จัดสอนและใช้วิธีการรับสมัครผ่านตัวแทนและสมัครโดยตรง

-   การจัดหาผลิตภัณฑ์หรือบริการ

  ฝ่ายมีบุคคลากรที่มีความพร้อมทั้งคุณวุฒิและประสพการณ์ที่ได้รับความเชื่อถือ สามารถให้

บริการลูกค้าได้อย่างมีประสิทธิภาพ นอกจากนี้ ยังมีอุปกรณ์และเทคโนโลยีใหม่ ๆ
ที่ทันสมัยซึ่งสามารถหา

ได้จากฝ่ายต่าง ๆ ในบริษัท และบริษัทในกลุ่ม ตลอดจนผู้สนใจร่วมทุนที่มีศักยภาพสูง
สามารถให้บริการ

แก่ลูกค้าได้ตามเป้าหมายที่กำหนดไว้

-   งานที่ยังไม่ได้ส่งมอบ

  -ไม่มี-

-   โครงการในอนาคต

  จะจัดตั้งหลักสูตรมหาบัณฑิตทางด้านบริหารและเทคโนโลยี วิชาที่สอนจะมีความสำคัญต่อ

การขับเคลื่อนเศรษฐกิจของประเทศ เน้นกลยุทธ์ทางด้านคุณภาพและประโยชน์ที่ผู้เรียนจะได้รับ

ฝ่ายเลิร์นนิ่ง มีเดีย

-   ลักษณะผลิตภัณฑ์หรือบริการ

  ฝ่ายเลิร์นนิ่ง มีเดีย ให้บริการด้านการฝึกอบรมความรู้ทางด้านอินฟอร์เมชั่นเทคโนโลยี (IT)

โดยมีหลักสูตรทั้งทางด้าน Office Application การใช้อินเทอร์เน็ต และหลักสูตรอื่นๆ
ที่เกี่ยวข้องกับ IT และ ICT ให้กับผู้ที่สนใจทั่วไป

-   การตลาดและภาวะการแข่งขัน

  เนื่องจากตลาดด้านการฝึกอบรมมีการแข่งขันสูง ฝ่ายฯ จึงเน้นการแข่งขันทางด้านคุณภาพ

เป็นหลัก และสร้างวิธีการสอนการถ่ายทอดความรู้ให้แก่ลูกค้าที่แตกต่าง ได้แก่
วิธีการสอนที่ค่อยเป็นค่อยไปและชัดเจน
โดยมีคู่มือที่มีรายละเอียดพอที่ผู้เรียนจะสามารถนำไปใช้เรียนรู้ด้วยตนเองได้
การเรียนการสอนดำเนินงานโดยทีมงานที่มีประสบการณ์ทางด้านการจัดการศึกษาด้านนี้โดยตรง
คาดว่ากลยุทธ์ที่ดีจะช่วยให้ ฝ่ายฯ ได้เปรียบคู่แข่งขันในตลาดกลุ่มเดียวกัน
กลุ่มลูกค้ามีทั้งหน่วยงานภาครัฐ เอกชน และบุคคลทั่วไป

กลุ่มลูกค้าเป้าหมาย ได้แก่ ผู้ที่สนใจทั่วไป สิ่งที่แตกต่างไปจากศูนย์ IT อื่น ๆ คือ
ศูนย์ฯนี้จะมีหลักสูตรสำหรับกลุ่มผู้สูงวัย (OPPY = Old People Playing Young)
และกลุ่มผู้ปกครอง (PIE = Parent Internet Education) และกลุ่มเด็ก (PLAY Camp)
ไว้โดยเฉพาะอีกด้วย

การจำหน่ายและช่องทางการจำหน่ายดำเนินการขายโดยพนักงานของฝ่ายฯ เอง
ไม่มีการขายผ่านตัวแทนใดๆ

-   การจัดหาผลิตภัณฑ์หรือบริการ

  เนื่องด้วยการบริการด้านการฝึกอบรมนี้ ใช้ทรัพยากรภายในเป็นส่วนใหญ่ จึงไม่มีผลกระทบ

ด้านความขาดแคลน หากแต่ต้องลงทุนด้านการให้ความรู้เพิ่มเติมแก่ Trainer ตลอดเวลา
เพื่อนำมาจัดเตรียมเป็นหลักสูตรและให้การอบรมลูกค้า

-   งานที่ยังไม่ได้ส่งมอบ

  -ไม่มี-

-   โครงการในอนาคต

  เน้นการฝึกอบรมตลาดเฉพาะกลุ่มมากกว่าตลาดทั่วไป โดยใช้หลักสูตรต่างๆ ที่สามารถจูงใจ

กลุ่มลูกค้าได้ด้วยราคาที่เหมาะสม

บริษัท โอเรียลทัล โพสท์ จำกัด

-   ลักษณะผลิตภัณฑ์หรือบริการ

  ประกอบธุรกิจด้านการตัดต่อภาพภายหลังการผลิต (Post Production)
  โดยให้บริการเครื่องมือ

การตัดต่อ และทำเทคนิคพิเศษ (Special Effect) ต่างๆ อาทิเช่น
การให้บริการแปลงสัญญาณฟิล์มเป็นวีดีทัศน์ (Telecine) โดยมีการแก้สี การตัดแต่งภาพ
หรือใช้ภาพคอมพิวเตอร์แอนนิเมชั่น 3 มิติ เพื่อประกอบกับ ภาพยนตร์ฟิล์มและภาพยนตร์โฆษณา
เพื่อให้ได้ภาพที่สมบูรณ์มากขึ้นตามความต้องการของลูกค้า และถูกต้องตามเค้าโครงเรื่อง (Story
Board) นอกจากนี้ยังให้บริการแปลงสัญญาณวีดีทัศน์ เป็นฟิล์ม (Kinetransfer)
เพื่อฉายในโรงภาพยนตร์อีกด้วย

-   การตลาดและภาวะการแข่งขัน

  ตลาดฯ มีการแข่งขันเพิ่มขึ้นทั้งในด้านราคาและการให้บริการ เนื่องจากแนวโน้มภาวะ

อุตสาหกรรมของธุรกิจ Post Production มีการเติบโตขึ้นอย่างต่อเนื่อง ปัจจุบันบริษัทฯ
เป็นผู้ให้บริการรายใหญ่ที่สุดในประเทศ โดยมีลูกค้าทั้งภายในและต่างประเทศ ลูกค้ากลุ่มเป้าหมาย
คือ Production House,

Agency บริษัทผลิตภาพยนตร์ฟิล์มสารคดี มิวสิควีดีโอ โดยบริษัทฯ
ให้บริการโดยตรงกับลูกค้าเป็นหลัก สำหรับลูกค้าต่างประเทศ เช่น เวียดนาม อินโดนีเซีย
มาเลเซีย สิงคโปร์ เป็นต้น จะมีตัวแทนที่ช่วยประสานงานเพื่อลดปัญหาในด้านการสื่อสาร
ส่วนนโยบายด้านการตลาดและการส่งเสริมการขายของบริษัทฯ
มุ่งเน้นในด้านการให้บริการด้วยเครื่องมืออุปกรณ์ที่ทันสมัย และช่างฝีมือผู้ชำนาญการ
ส่งมอบงานให้ลูกค้าด้วย มาตรฐานคุณภาพในเวลาที่กำหนด บริษัทฯ
ยังมีการพัฒนาอย่างต่อเนื่องในด้านเครื่องมือและอุปกรณ์เพื่อให้ก้าวทันกับเทคโนโลยีที่เปลี่ยนแปลงไปและทำให้มีความพร้อมในทุกๆ
ด้านเหนือกว่าคู่แข่งทั้งในและ ต่างประเทศ

-   การจัดหาผลิตภัณฑ์หรือบริการ

  เนื่องจากในปี 2547 สภาพเศรษฐกิจเจริญเติบโตขึ้น เพราะรัฐบาลให้การสนับสนุนและส่งเสริม

อุตสาหกรรมด้านการถ่ายทำภาพยนตร์ และการผลิตภาพยนตร์
ทำให้ธุรกิจด้านนี้มีการขยายตัวอย่างต่อเนื่อง
ขณะเดียวกันมีการเปลี่ยนแปลงและพัฒนาเทคโนโลยีของเครื่องมือการตัดต่อในแต่ละยุค
บริษัทฯจึงมีการลงทุนด้านเครื่องมืออุปกรณ์อย่างต่อเนื่อง
และจะเพิ่มการลงทุนมากขึ้นในอนาคตเพื่อพัฒนาศักยภาพของบริษัทฯ

-   งานที่ยังไม่ได้ส่งมอบ

  -ไม่มี-

-   โครงการในอนาคต

  บริษัทฯ มุ่งที่จะพัฒนาศักยภาพของบริษัทฯ ให้เป็นอันดับหนึ่งในภูมิภาคเอเซียและเป็น

ศูนย์กลางในการให้บริการ Post Production โดยสามารถให้บริการลูกค้าในระดับสากลได้
และก่อให้

เกิดรายได้จากลูกค้าต่างประเทศเพิ่มมากขึ้น

กลุ่มโครงการพิเศษ

ฝ่ายโครงการพิเศษ 1

-   ลักษณะผลิตภัณฑ์หรือบริการ

  จำหน่ายเครื่องมือและระบบอิเล็กทรอนิกส์ที่ใช้ในงานเฉพาะด้าน โดยจัดจำหน่ายพร้อมติดตั้ง

สินค้าและให้บริการซ่อมบำรุงเครื่องมือและระบบอิเล็กทรอนิกส์ต่างๆ

-   การตลาดและภาวะการแข่งขัน

กลุ่มลูกค้าเป้าหมายส่วนใหญ่จะเป็นหน่วยงานราชการ เช่น หน่วยงานทหาร ตำรวจ และ
หน่วยงานที่เกี่ยวข้องกับการสื่อสารและเทคโนโลยีต่างๆ
โดยเสนอขายตรงให้ผู้ใช้ในลักษณะงานโครงการ นอกจากนี้ฝ่ายฯ
ยังมีความสัมพันธ์ที่ดีกับลูกค้าจึงทำให้ฝ่ายดำเนินธุรกิจนี้ไปได้ด้วยดี กล่าวคือ ฝ่ายจะทำการ

ศึกษาวิจัยและพัฒนาปรับปรุงสินค้าให้มีความทันสมัยตามความก้าวหน้าทางเทคโนโลยีอยู่เสมอ เช่น
การจัดซื้ออุปกรณ์หลักมาพัฒนาเป็นระบบ
หรือจัดหาอุปกรณ์ที่ตรงกับความต้องการของลูกค้ามากที่สุดมาสนองความต้องการของลูกค้าเพื่อให้เกิดความพึงพอใจ
ด้วยการให้บริการแก่ลูกค้าอย่างเป็นเลิศ ภาวะเศรษฐกิจส่งผลต่อการดำเนินงานของฝ่ายฯ น้อยมาก
เนื่องจากสินค้าที่จัดจำหน่ายและบริการเป็นโครงการที่มีลักษณะเฉพาะที่มีความต้องการต่อเนื่องในระยะยาว

-   การจัดหาผลิตภัณฑ์หรือบริการ

  สินค้าที่จัดจำหน่ายและให้บริการจัดเป็นสินค้าและบริการเฉพาะด้าน ต้องใช้ทักษะและความ

ชำนาญทางเทคโนโลยีสูง สามารถจัดหาสินค้าและผลิตภัณฑ์ได้ตรงตามความต้องการของลูกค้า
รวมทั้งมีการบริการหลังการขายที่ดี นอกจากนั้นยังมีสินค้าที่จัดซื้อในประเทศ และพัฒนาขึ้นเองอีกด้วย
เช่น ซอฟท์แวร์ประกอบต่างๆ

-   งานที่ยังไม่ได้ส่งมอบ

  -ไม่มี-

-   โครงการในอนาคต

  ฝ่ายฯมีโครงการจะเริ่มซื้ออุปกรณ์หลักมาพัฒนาเป็นระบบ และเน้นโครงการด้านการซ่อม

บำรุงให้มากขึ้น เนื่องจากอุปกรณ์ที่จัดจำหน่ายเมื่อ 3-4
ปีที่ผ่านมาเริ่มมีความต้องการด้านการบำรุงรักษามากขึ้น

พร้อมทั้งหาอุปกรณ์ที่ตรงกับความต้องการของลูกค้ามากที่สุด ฝ่ายฯ
พยายามเพิ่มสัดส่วนอุปกรณ์ที่สามารถวิจัยและพัฒนาขึ้นมาได้ในประเทศ

ฝ่ายโครงการพิเศษ 2

-   ลักษณะผลิตภัณฑ์หรือบริการ

  ฝ่ายฯ จำหน่ายเกี่ยวกับอาวุธยุทโธปกรณ์เป็นหลัก ให้กับหน่วยงานราชการและหน่วยงานความ

มั่นคงของรัฐ และศึกษาค้นคว้าอุปกรณ์ที่มีคุณลักษณะพิเศษซึ่งต้องใช้เทคโนโลยีชั้นสูง
เพื่อนำเสนอผลิตภัณฑ์ใหม่ๆ และเทคโนโลยีที่อยู่ในความต้องการของลูกค้า เช่น
รถจักรยานยนตร์อเนกประสงค์ 4 x 4, เครื่องช่วยเบรครถ, เครื่องฝึกบินจำลอง เป็นต้น

-   การตลาดและภาวะการแข่งขัน

  การค้าขายอาวุธยุทโธปกรณ์ให้กับเหล่าทัพเริ่มมีการแข่งขันกันสูงขึ้น ทั้งทางด้านราคาและ

คุณภาพของสินค้า ฝ่ายฯจะแสวงหาผลิตภัณฑ์และเทคโนโลยีที่อยู่ในความต้องการของลูกค้า โดยให้ได้
มาตรฐาน และคุณภาพสูงสุด
และศึกษาหาวิเคราะห์ข้อมูลของผลิตภัณฑ์ที่มีอยู่ทั้งในประเทศและต่างประเทศ
คัดเลือกผลิตภัณฑ์ที่ดีตามคุณลักษณะเฉพาะ และติดตามความต้องการของลูกค้า เพื่อหาผลิตภัณฑ์และ

เทคโนโลยีที่ทันสมัยมานำเสนอ
ที่สำคัญมุ่งเน้นการบริการหลังการขายให้รวดเร็วและสินค้ามีอายุการใช้งานที่ยาวนาน นอกจากนี้
ฝ่ายฯได้ทำการประสานงานกับฝ่ายต่างๆ ในการแลกเปลี่ยนข้อมูลซึ่งกันและกันเสมอๆ
เพื่อให้การดำเนินธุรกิจมีความเชื่อมโยงกันในกลุ่มอย่างมีประสิทธิภาพ

ลูกค้ากลุ่มเป้าหมาย คือ หน่วยงานความมั่นคงของรัฐ เช่น กองทัพบก, กองทัพเรือ,
กองทัพอากาศ, สำนักงานตำรวจแห่งชาติและหน่วยราชการต่างๆ

  ช่องทางการจำหน่าย คือ การขายตรงให้กับหน่วยงานราชการต่างๆ

  ด้านการแข่งขันในตลาดประเภทนี้จะมีคู่แข่งน้อยราย เพราะเป็นธุรกิจที่ต้องมีศักยภาพสูง

ทั้งการติดต่อกับลูกค้า และคู่ค้า ซึ่งบริษัทฯ มีความพร้อมดำเนินการอยู่ตลอดเวลา

-   การจัดหาผลิตภัณฑ์หรือบริการ

  ฝ่ายฯได้ทำการศึกษาวิเคราะห์ข้อมูลของผลิตภัณฑ์ต่างๆ ที่มีอยู่ทั้งในประเทศและต่างประเทศ

คัดเลือกผลิตภัณฑ์ที่ดีตามคุณลักษณะเฉพาะและความต้องการของลูกค้า
ข้อได้เปรียบและเสียเปรียบในทางการแข่งขันแล้วจึงนำเสนอให้กับลูกค้า

-   งานที่ยังไม่ได้ส่งมอบ

  -ไม่มี-

-   โครงการในอนาคต

  ฝ่ายฯ มีโครงการจัดหาผลิตภัณฑ์ที่สามารถสร้างมูลค่าเพิ่มได้เพื่อให้ผลตอบแทนที่สูงกว่า

มีผลิตภัณฑ์เป็นของฝ่ายฯ เอง เพื่อให้สามารถกำหนดตลาดและราคาได้
และขยายประเภทของสินค้าไป ตามที่หน่วยราชการมีความต้องการใช้จริงและทันต่อเหตุการณ์

  -----------------------------------------------------------------------
  สายธุรกิจเทรดดิ้ง

  -----------------------------------------------------------------------

กลุ่มสินค้าอุปโภคและบริโภค

บริษัท ล็อกซเล่ย์ เทรดดิ้ง จำกัด

-   ลักษณะผลิตภัณฑ์หรือบริการ

บริษัทฯ เป็นตัวแทนจำหน่ายสินค้าอุปโภคและบริโภค โดยทำหน้าที่จำหน่ายสินค้าสู่ร้านค้า

ขายส่งและห้างสรรพสินค้าทั่วประเทศ สินค้าบริโภคที่จัดจำหน่าย เช่น น้ำมันพืชกุ๊ก นมสดหนองโพ (UHT)

แป้งประกอบอาหารโกกิ ผลิตภัณฑ์ตราตาชั่ง เครื่องดื่มธัญญาหารสำเร็จรูปกู๊ดไทม์
เมล็ดดอกทานตะวันซันนัท ปลาทูน่ากระป๋องซีเล็ค และถั่วลันเตาอบกรอบกรีนนัท เป็นต้น

-   การตลาดและภาวะการแข่งขัน

  เป็นธุรกิจขนาดกลางที่มีศักยภาพทัดเทียมกับคู่แข่งซึ่งมีจำนวนมากและเนื่องจากมีสภาพการ

แข่งขันในตลาดสูง บริษัทฯ จึงใช้กลยุทธ์ การจำหน่ายผ่านผู้แทนและร้านค้าไปยังผู้บริโภคโดยตรง
โดยเน้น

คุณภาพสินค้า การให้บริการ รวมทั้งราคา ซึ่งสามารถแข่งขันได้ในตลาด ทำให้บริษัทฯ
สามารถรักษาส่วนแบ่งตลาดไว้ได้ ส่งผลให้บริษัทฯ มีฐานะการเงินและสภาพคล่องอยู่ในเกณฑ์ดีมาก

  นอกจากนี้ ทีมงานด้านการวิจัยและพัฒนาสินค้าของบริษัทฯ ได้ทำหน้าที่สรรหาสินค้าใหม่ๆ

และพัฒนาสินค้าปัจจุบันให้ทันสมัยอยู่ในความนิยมของผู้บริโภคตลอดเวลา
และหากการวิจัยและพัฒนาสินค้าใดๆ จำเป็นต้องอาศัยผู้เชี่ยวชาญเฉพาะทาง บริษัทฯ
จะดำเนินการส่งตัวอย่างสินค้าให้สถาบันนั้นๆ
ทำการวิจัยและพัฒนาเพื่อให้ได้สินค้าที่มีคุณภาพมาตรฐาน

-   การจัดหาผลิตภัณฑ์หรือบริการ

การจัดให้ได้มาซึ่งผลิตภัณฑ์เพื่อจำหน่าย บริษัทฯจะคัดเลือกสินค้าที่เหมาะสม ได้รับความ

นิยม และตรงตามความต้องการของลูกค้า โดยจัดหาจากผู้ผลิตโดยตรงและนำมาจำหน่ายในลักษณะของ ตัวแทนจำหน่าย สภาพปัญหาเรื่องการขาดแคลน การเปลี่ยนแปลงเทคโนโลยีมีไม่มากเพราะเป็นสินค้าบริโภค

-   งานที่ยังไม่ได้ส่งมอบ

  -ไม่มี-

-   โครงการในอนาคต

มีโครงการพัฒนาผลิตภัณฑ์ที่จัดจำหน่ายเพื่อเพิ่มความหลากหลายของสินค้า และเพื่อรักษา

สัดส่วนการตลาดและผลกำไรของแต่ละผลิตภัณฑ์
โดยการเพิ่มประสิทธิภาพในการดำเนินงานและการบริหาร รวมทั้งการแสวงหาสินค้าใหม่
เพื่อเฉลี่ยต้นทุนดำเนินการในระยะยาว

บริษัท แอสแพค ออลย์ (ไทยแลนด์) จำกัด

-   ลักษณะผลิตภัณฑ์หรือบริการ

  เป็นกิจการร่วมทุนระหว่างบริษัท ล็อกซเล่ย์ จำกัด (มหาชน) และ บริษัท บีพี จำกัด ซึ่งเป็น

บริษัทจดทะเบียนในตลาดหลักทรัพย์ในกรุงลอนดอน ประเทศอังกฤษ
เพื่อประกอบกิจการเกี่ยวกับพลังงานและเคมีภัณฑ์ ที่มีรายได้สูงสุดในสหราชอาณาจักร บริษัท
แอสแพค ออลย์ (ไทยแลนด์) จำกัด
เป็นผู้ผลิตและจำหน่ายผลิตภัณฑ์น้ำมันหล่อลื่นเครื่องยนต์ภายใต้เครื่องหมายการค้า “คาสตรอล”
(Castrol) และ “บีพี”
ทั้งสองผลิตภัณฑ์ต่างมีศักยภาพทางการตลาดที่ต่างกันและเป็นที่นิยมของผู้บริโภค

-   การตลาดและภาวะการแข่งขัน

ภาวะการตลาดมีการแข่งขันสูงมีคู่แข่งจำนวนมาก คู่แข่งขันใช้กลยุทธ์การตัดราคา จัดรายการ

โปรโมชั่น และโฆษณาตามสื่อต่างๆ อย่างต่อเนื่อง บริษัทฯ ในฐานะที่เป็นหนึ่งในผู้นำและมีสัดส่วนในตลาดที่สูงยังคงยึดหลักการเน้นคุณภาพของสินค้าที่ดีเป็นสำคัญ โดยคำนึงถึงราคาที่เหมาะสม เพื่อสามารถแข่งขันในตลาดได้และให้บริการในด้านต่างๆ ที่เกี่ยวข้อง บริษัทฯ มีผลประกอบการเป็นที่น่าพอใจ โดยปริมาณการขายและรายได้เป็นไปตามเป้าหมาย แต่เนื่องจากราคาน้ำมันดิบในตลาดโลกได้มีการปรับตัวสูงขึ้นอย่างต่อเนื่องตลอดทั้งปี จึงทำให้ต้นทุนของวัตถุดิบที่สำคัญในการผลิตน้ำมันเครื่องหล่อลื่นมีการปรับตัวสูงขึ้นอย่างมาก แต่บริษัทฯ ไม่สามารถปรับราคาขายเพื่อให้สอดคล้องกับต้นทุนที่สูงขึ้นได้ เนื่องจากการแข่งขันที่สูงและ ข้อจำกัดต่างๆ จากหน่วยงานของรัฐ

ลูกค้ากลุ่มเป้าหมาย คือ ลูกค้าทั่วไป และธุรกิจด้านการขนส่งทางบก และทางทะเล
รวมถึงอุตสาหกรรมต่างๆที่ใช้เครื่องจักรหนัก

การจำหน่ายและช่องทางการจำหน่าย เป็นการขายตรงโดยพนักงานขายของบริษัทฯ
และกระจายสินค้าผ่านตัวแทนจำหน่ายของบริษัทฯให้กับลูกค้า

-   การจัดหาผลิตภัณฑ์หรือบริการ

การจัดหาผลิตภัณฑ์เพื่อจำหน่ายสินค้าส่วนใหญ่เกือบทั้งหมดมีการผลิตจากภายในประเทศ 

ประสิทธิภาพ และความสามารถในการผลิตอยู่ในระดับที่เพียงพอต่อความต้องการของลูกค้า
ซึ่งไม่มีผลทำให้เกิดการขาดแคลนสินค้าถึงผู้บริโภค
วัตถุดิบส่วนใหญ่มาจากภายในประเทศเช่นเดียวกัน บริษัทฯ
มีการปรับปรุงและพัฒนาทางเทคโนโลยีอยู่ตลอดเวลา เพื่อให้ได้สินค้าที่มีคุณภาพสูงสุดและเหมาะสม
หรือตรงตามความต้องการของลูกค้า
พร้อมกันนี้บริษัทฯได้มีการปรับเปลี่ยนแนวทางการกระจายสินค้าโดยผ่านตัวแทนจำหน่ายและจัดส่งสินค้ามากขึ้น
เพื่อความสะดวก รวดเร็ว และง่ายต่อการควบคุมดูแล เข้าถึงผู้บริโภคได้ทั่วถึง

ผลกระทบด้านสิ่งแวดล้อม บริษัทฯ มีการว่าจ้างบริษัทที่ได้รับการรับรอง
และอนุมัติจากหน่วยงานของรัฐในการกำจัดของเสีย บริษัทฯ ได้รับการรับรอง ISO 14000
เกี่ยวกับระบบด้านสิ่งแวดล้อม โรงงานตั้งอยู่ในนิคมอุตสาหกรรมที่มีระบบการควบคุมดูแลสิ่งแวดล้อม

-   งานที่ยังไม่ได้ส่งมอบ

  -ไม่มี-

-   โครงการในอนาคต

บริษัทฯ มีแผนขยายธุรกิจอย่างต่อเนื่องเพื่อให้เข้าถึงลูกค้าและขยายฐานลูกค้าให้มากขึ้น ใน

ช่วงกลางปี 2547 บริษัทฯ ได้มีโครงการ Bike Point สำหรับรถจักรยานยนตร์ 2 ล้อ และโครงการที่เรียกว่า Auto Service / Express สำหรับรถยนต์ 4 ล้อ ซึ่งเป็นศูนย์บริการเปลี่ยนถ่ายน้ำมันเครื่อง และจะยังคงดำเนินการขยายโครงการอย่างต่อเนื่องให้มีภาพลักษณ์และรูปแบบที่โดดเด่น พร้อมกันนี้บริษัทฯ ได้มีแผนการปรับเปลี่ยนแนวทางการกระจายสินค้าโดยผ่านตัวแทนจำหน่ายและจัดส่งสินค้าให้รวดเร็วยิ่งขึ้น อันเป็นการเพิ่มประสิทธิภาพในการสร้างรายได้ให้กับบริษัทฯ 

บริษัท น้ำหวานลาว จำกัด

เป็นบริษัทฯ ที่ร่วมลงทุนกับพันธมิตร
ในประเทศสาธารณรัฐประชาธิปไตยประชาชนลาวเพื่อประกอบกิจการผลิตและจำหน่ายเครื่องดื่มน้ำอัดลม

-   ลักษณะผลิตภัณฑ์หรือบริการ

เป็นผู้ผลิต และจำหน่ายผลิตภัณฑ์ ประเภทเครื่องดื่มน้ำอัดลม แต่เพียงผู้เดียวในสาธารณรัฐ

ประชาธิปไตยประชาชนลาว ภายใต้เครื่องหมายการค้า เป็ปซี่ มิรินดา เซเวนอัพ และคลับโซดา

-   การตลาดและภาวะการแข่งขัน

สภาพการแข่งขันทวีความรุนแรงขึ้นเรื่อยๆ มีการโฆษณาและแจกโชค หรือรางวัลที่ให้กับ

ลูกค้าที่ใช้อยู่อย่างสม่ำเสมอ (ลูกค้าประจำ) บริษัทใช้คุณภาพและมาตรฐานของสินค้า ตลอดจนการให้บริการ จัดส่งที่รวดเร็วตรงตามเวลาเป็นกลยุทธ์ในการแข่งขัน ซึ่งทำให้บริษัทฯนำหน้าคู่แข่งตลอดมา 

ผู้บริโภคส่วนใหญ่เป็นนักเรียน นักศึกษาและประชาชนทั่วไป ลูกค้ากลุ่มเป้าหมายนั้นมีอายุ ตั้งแต่ 10
ปี ถึง 39 ปี

การจำหน่ายและช่องทางการจำหน่าย เป็นการขายตรงโดยเจ้าหน้าที่ของบริษัทฯ
และกระจายสินค้าโดยผ่านตัวแทนจำหน่ายของบริษัทฯ
ซึ่งมีการรับประกันทำให้สินค้าเข้าถึงลูกค้าและผู้บริโภคเป็นอย่างดี

-   การจัดหาผลิตภัณฑ์หรือบริการ

บริษัทฯ เป็นผู้ผลิตและจำหน่ายเครื่องดื่มน้ำอัดลม ด้วยเครื่องจักรที่มีกำลังการผลิตเพียงพอ

กับความต้องการของตลาด จัดจำหน่ายสินค้าโดยตรงด้วยฝ่ายจำหน่ายของบริษัทฯ และผ่านตัวแทนจำหน่ายจำนวนหนึ่ง ส่วนสภาพปัญหาที่เกี่ยวกับผลิตภัณฑ์ เช่น การขาดแคลนสินค้า หรือการเปลี่ยนแปลงทางด้านเทคโนโลยี แต่ก็ไม่มีผลมากเพียงใดนักต่อผลิตภัณฑ์ของบริษัท ทั้งนี้เพราะผลิตภัณฑ์เป็นสินค้าบริโภคที่ได้รับความนิยมจากผู้บริโภคอยู่แล้ว

-   งานที่ยังไม่ได้ส่งมอบ

  -ไม่มี-

-   โครงการในอนาคต

บริษัทฯ มุ่งที่จะแสวงหาสินค้าใหม่ๆ มาผลิตและจำหน่าย เพื่อเพิ่มรายได้และรักษาสัดส่วนการ

ครองตลาด ตลอดจนควบคุมต้นทุน เพื่อทำให้บริษัทฯ มีผลกำไรเพิ่มขึ้น

กลุ่มเคมีภัณฑ์

กลุ่มเคมีภัณฑ์ดำเนินธุรกิจนำเข้าและจำหน่ายสินค้าประเภทเคมีภัณฑ์
รวมทั้งผลิตน้ำยาสำหรับทำความสะอาด โครงสร้างของกลุ่มฯ ประกอบด้วย 2 ฝ่าย คือ
ฝ่ายเคมีอุตสาหกรรม 1และฝ่ายเคมี

อุตสาหกรรม 2

-   ลักษณะผลิตภัณฑ์หรือบริการ

ฝ่ายเคมีอุตสาหกรรม 1 เป็นตัวแทนจำหน่ายผลิตภัณฑ์ในกลุ่มเคมีสำหรับอุตสาหกรรมฟอก

หนัง สิ่งทอ กระดาษ แก้ว เกษตร และผลิตภัณฑ์ทำความสะอาด และฝ่ายเคมีอุตสาหกรรม 2 เป็นตัวแทนจำหน่ายผลิตภัณฑ์ในกลุ่มเคมีอุตสาหกรรมทั่วไป ผลิตภัณฑ์ที่จำหน่ายสามารถแยกได้ตามประเภทของ

อุตสาหกรรมดังนี้ อุตสาหกรรมเครื่องสำอาง เช่น Talcum Powder ซึ่งผ่านการฆ่าเชื้ออย่างดี ใช้ในการผลิตแป้งฝุ่นสำหรับเด็ก อุตสาหกรรมยางและพลาสติก เช่น Carbon Black, Zinc Oxide อุตสาหกรรมน้ำยาปรับ ผ้านุ่ม เช่น Quaternary Ammonium Salts อุตสาหกรรมสี เช่น Thickening Agent และ Dispersing Agent 

อุตสาหกรรมอาหารและผงซักฟอก เช่น Sodium Carboxyl Methyl Cellulose (CMC) อุตสาหกรรมเซรามิก แก้ว อิฐทนไฟ เช่น Potassium Feldspar และ Calcined Alumina และสาร Polymer ช่วยเร่งการตกตะกอนในน้ำดื่มและน้ำทิ้ง เป็นต้น

-   การตลาดและภาวะการแข่งขัน

ลูกค้าส่วนใหญ่จะเป็นโรงงานอุตสาหกรรมที่เป็นผู้ผลิต การจำหน่ายส่วนใหญ่จะเป็นการ

ขายตรงไปยังลูกค้า และขายผ่านตัวแทนจำหน่าย โดยมีผู้แทนขายของฝ่ายฯ
จะไปเยี่ยมลูกค้าอย่างสม่ำเสมอ กลยุทธ์การตลาดจะเน้นเรื่องคุณภาพสินค้าและราคายุติธรรม
นอกจากนี้ ยังรวมถึงการให้บริการด้านการขนส่ง และการช่วยแก้ปัญหาทางเทคนิค

 การแข่งขันของอุตสาหกรรมด้านนี้ค่อนข้างสูง มีคู่แข่งขนาดกลางหลายสิบราย และคู่แข่งขนาดใหญ่ที่เป็นบริษัทต่างชาติ แต่เมื่อเทียบกับศักยภาพของบริษัทฯ แล้ว ฝ่ายฯ ยังมีศักยภาพที่สามารถ แข่งขันกับคู่แข่งได้เพราะด้วยฐานะการเงิน ชื่อเสียงของบริษัทฯ ความสามารถในการส่งสินค้าอย่างสม่ำเสมอให้กับลูกค้า จึงเป็นข้อได้เปรียบของฝ่ายฯ ที่จะรักษาให้คงอยู่สืบไป

กลุ่มฯ ให้ความสำคัญกับคุณภาพของสินค้าและประสิทธิภาพในการให้บริการ
ถือเป็นการสร้างมูลค่าเพิ่มที่สามารถตอบสนองความต้องการของลูกค้าได้ กลุ่มฯ
เริ่มพัฒนาระบบซอฟท์แวร์เพื่อใช้ปรับปรุงประสิทธิภาพด้าน Logistic
ซึ่งช่วยให้ลูกค้าได้รับสินค้าตรงตามเวลาที่กำหนด ส่งผลให้บริษัทฯ ได้รับการจัดอันดับจากลูกค้าอยู่ใน
Superior List of Supplier บริษัทฯ สามารถรักษาความสัมพันธ์ที่ดีที่มีต่อลูกค้า
และได้รับความไว้วางใจจากลูกค้าด้วยดีตลอดมา เพราะบริษัทฯ
มีชื่อเสียงและประสบการณ์ด้านอุตสาหกรรมเคมีมานานกว่า 40 ปี

-   การจัดหาผลิตภัณฑ์หรือบริการ

ฝ่ายเคมีอุตสาหกรรม 1 ส่วนใหญ่เป็นการสั่งผลิตภัณฑ์นำเข้ามาจากต่างประเทศ นำเข้าเคมี

สำหรับ Deinking Plant Paper วัตถุดิบสำหรับ Formulator ที่ผลิต Auxiliary ในอุตสาหกรรมสิ่งทอ จาก Oleonrion ปุ๋ยอินทรีย์และสารเพิ่มความอุดมสมบูรณ์ในพืชที่นำเข้าจากประเทศสาธารณรัฐประชาชนจีน 

สารใยสังเคราะห์ (Spandex) นำเข้าจากประเทศสาธารณรัฐเกาหลี 

ฝ่ายเคมีอุตสาหกรรม 2 นำเข้าและจำหน่ายสาร Emulsifier จากบริษัท Oleon (Fina)
สำหรับ อุตสาหกรรมน้ำมันเครื่อง และสารทาแบบในการทำแผ่นคอนกรีต สาร Additives
ประเภทวัสดุทนไฟในพลาสติก น้ำยาตอนหน่อของใบยาสูบ สาร Brightening ที่ใช้ในผงซักฟอก
และพัฒนาแป้ง Talcum Powder จาก Australia ในอุตสาหกรรมสีซึ่งเป็นเกรดพิเศษในเรื่อง
Oil Absorbtion ต่ำ นอกจากนี้กลุ่มฯ สามารถก้าวขึ้นมาเป็นผู้นำตลาดของสารเคมี Calcined
Alumina ซึ่งใช้ในอุตสาหกรรมผลิตเซรามิค วัสดุทนไฟ ถ้วยไฟฟ้า

และแก้ว

-   งานที่ยังไม่ได้ส่งมอบ

  -ไม่มี-

-   โครงการในอนาคต

  กลุ่มฯ มีความพร้อมในการพัฒนาและปรับปรุงสายผลิตภัณฑ์และการให้บริการกับลูกค้าตามที่

ลูกค้าต้องการ และสามารถคัดเลือกแหล่งวัตถุดิบที่มีคุณภาพ
มีการตรวจสอบคุณภาพวัตถุดิบอย่างเป็นระบบ เพื่อให้ลูกค้ามั่นใจว่าได้รับสินค้าที่ดีมีคุณภาพ

กลุ่มผลิตภัณฑ์ก่อสร้าง

-   ลักษณะผลิตภัณฑ์หรือบริการ

กลุ่มผลิตภัณฑ์ก่อสร้าง ผลิต จัดหา จำหน่าย และให้บริการเกี่ยวกับผลิตภัณฑ์ก่อสร้าง เช่น 

ลิฟท์ บันไดเลื่อน หลังคา และผนังเหล็กเคลือบสี แผ่นพื้นเหล็กสำเร็จรูป โครงสร้างหลังคาอัจฉริยะ (Smartruss) แผ่นอลูมิเนียมเคลือบสีตกแต่งอาคาร (Aluminium Composite Panel) ระบบควบคุมอาคารอัตโนมัติ (Building Automation System Access Control & CCTV) โครงสร้างผ้าใยสังเคราะห์ขึ้นรูปด้วย

แรงดึง ระบบระบายควันไฟและบานเกล็ด เป็นต้น

-   การตลาดและภาวะการแข่งขัน

เนื่องจากสภาวะในตลาดมีการแข่งขันด้านราคาสูง ทำให้กลุ่มฯ หันไปใช้กลยุทธ์การแข่งขัน

ด้านอื่นๆ แทน เช่น การจำหน่ายผลิตภัณฑ์โดยสร้างมูลค่าเพิ่มให้ลูกค้า การขายแบบเน้น Solution คุณภาพสินค้า และการให้บริการเสริมควบคู่ไปด้วย เช่น รับออกแบบและให้คำปรึกษา เป็นต้น

ลักษณะลูกค้ากลุ่มเป้าหมายได้แก่ ผู้ออกแบบ สถาปนิก ผู้รับเหมา เจ้าของโครงการ
ที่ปรึกษาโครงการ เป็นต้น

การจำหน่ายและช่องทางการจำหน่ายใช้วิธีการขายตรงโดยมีผู้แทนขายติดต่อโดยตรงกับลูกค้า
ส่วนใหญ่เน้นลูกค้าที่มีอำนาจในการตัดสินใจซื้อ
กลุ่มฯจะติดต่อลูกค้ามากกว่าหนึ่งช่องทางในแต่ละโครงการ เช่น การติดต่อเจ้าของโครงการ
ควบคู่ไปกับผู้ออกแบบและผู้รับเหมา ซึ่งจะทำให้ฝ่ายฯ ได้ทราบถึงความ

ต้องการที่แท้จริงของลูกค้า สามารถแนะนำและจัดหาสินค้าได้ตรงกับงานในแต่ละโครงการ เป็นต้น

สภาพตลาดโดยรวมมีการเติบโตอย่างต่อเนื่องทำให้มีผู้ผลิตรายใหม่เพิ่มมากขึ้น
ส่งผลให้ราคาขายผลิตภัณฑ์ก่อสร้างมีการแข่งขันสูง
กอปรกับต่างประเทศมีความต้องการวัสดุก่อสร้างสูงโดยเฉพาะเหล็กทำให้เกิดความผันผวนต่อปริมาณเหล็กภายในประเทศ
ส่งผลให้ราคาวัสดุก่อสร้างที่มีเหล็กเป็นส่วนประกอบมีความผันผวนมาก
นอกจากนี้น้ำมันซึ่งเป็นส่วนประกอบสำคัญส่วนหนึ่งด้านการขนส่งและเป็นต้นทุนการผลิตมีราคาสูงขึ้น
ในขณะที่ลูกค้าพอใจซื้อผลิตภัณฑ์ก่อสร้างในราคาที่ต่ำลง
อย่างไรก็ตามแม้โครงการบ้านจัดสรรในปีที่ผ่านมาเริ่มชะลอตัว
ผลการดำเนินงานในปีที่ผ่านมาของกลุ่มฯ อยู่ในเกณฑ์ดี โดยกลุ่มฯ
ปรับตัวรับการแข่งขันโดยการเพิ่มทางเลือกให้ลูกค้ามากขึ้นในผลิตภัณฑ์ชนิดเดียวกัน
และมุ่งเน้นโครงการขนาดใหญ่ที่มีโครงการต่อเนื่องในอนาคต
อีกทั้งได้หาผลิตภัณฑ์ใหม่เพื่อตอบสนองความต้องการได้มากขึ้น

-   การจัดหาผลิตภัณฑ์หรือบริการ

ผลิตภัณฑ์ที่ทางฝ่ายฯ จัดหามาจำหน่าย มีทั้งผลิตภัณฑ์ที่ผลิตภายในประเทศ และผลิตภัณฑ์

ที่นำเข้าจากต่างประเทศ กลุ่มฯ ประสบปัญหาเกี่ยวกับผลิตภัณฑ์ที่จำหน่าย คือ เกิดการขาดแคลนเหล็ก ปริมาณเหล็กมีไม่เพียงพอต่อความต้องการของตลาด ส่งผลให้ราคาเหล็กปรับตัวสูงขึ้น

-   งานที่ยังไม่ได้ส่งมอบ

  โครงการ IT SQUARE หลักสี่พลาซ่า มูลค่าโครงการ 10.4 ล้านบาท , โครงการตลาดนัด

ธนบุรี (สนามหลวง 2) มูลค่าโครงการ 9.3 ล้านบาท , โครงการอาคาร ว.ทวี ก่อสร้าง
มูลค่าโครงการ 5.5 ล้านบาท

-   โครงการในอนาคต

แนวโน้มโครงการในปี 2548 กลุ่มฯ ยังคงเน้นโครงการขนาดใหญ่ประเภทโครงสร้างพื้นฐาน 

การก่อสร้างโรงงานอุตสาหกรรม และโครงการต่อเนื่องจากปีที่ผ่านมา
ในแต่ละโครงการเน้นการขายผลิตภัณฑ์มากกว่า 1 อย่าง รวมทั้งการขายและติดตั้งแบบทั้งระบบ
แทนการขายผลิตภัณฑ์เพียงอย่างเดียว
รวมทั้งการหาผลิตภัณฑ์ใหม่ทั้งในและต่างประเทศเพื่อตอบสนองความต้องการของลูกค้าอย่างต่อเนื่อง
เช่น Mega Span from Lysaght

  -----------------------------------------------------------------------
  สายธุรกิจบริการและอื่นๆ

  -----------------------------------------------------------------------

กลุ่มธุรกิจบริการ

-   ลักษณะผลิตภัณฑ์หรือบริการ

บริษัท ล็อกซเล่ย์ พร็อพเพอร์ตี้ ดีเวลลอปเม้นท์ จำกัด เป็นบริษัทฯ ที่ดำเนินธุรกรรมทางด้าน

พัฒนาอสังหาริมทรัพย์ตามแผนการขยายธุรกิจให้ครบวงจร

บริษัทฯ ยังคงดำเนินงานด้านการดูแลบริหาร ให้เช่า รวมทั้งปรับปรุงพัฒนาอาคารให้ทันสมัย

และปลอดภัยสำหรับผู้เช่าอาคารอย่างสม่ำเสมอ โดยเน้นนโยบายควบคุมค่าใช้จ่ายและทรัพยากรบุคคลให้เหมาะสม รวมถึงการศึกษาโอกาสในการขยายธุรกิจด้านการพัฒนาอสังหาริมทรัพย์เพิ่มเติม

-   งานที่ยังไม่ได้ส่งมอบ

  -ไม่มี-

-   โครงการในอนาคต

บริษัทฯ มุ่งที่จะขยายตลาดด้านอสังหาริมทรัพย์ เพื่อเพิ่มรายได้
โดยเน้นผลตอบแทนของโครงการที่เหมาะสม

กลุ่มธุรกิจต่างประเทศ

ธุรกิจในประเทศเวียดนาม

-   ลักษณะผลิตภัณฑ์หรือบริการ

บริษัทฯ ยังคงนโยบายส่งเสริมให้มีการขยายธุรกิจในต่างประเทศ ทั้งในลักษณะของการ

ร่วมทุนหรือการทำธุรกิจต่างๆ ในต่างประเทศ
ซึ่งเป็นอีกช่องทางหนึ่งในการขยายธุรกิจอย่างต่อเนื่อง
ปัจจุบันนอกจากธุรกิจส่งออกไปยังประเทศเวียดนามซึ่งบริษัทฯ ได้ดำเนินธุรกิจมาหลายปีแล้วนั้น
ยังได้มีการขยายการดำเนินธุรกิจส่งออกไปยังกลุ่มประเทศยุโรปตะวันออกด้วย

-   การตลาดและภาวะการแข่งขัน

ในปีที่ผ่านมาการตลาดมีการแข่งขันมากพอสมควร กลยุทธ์ในการแข่งขันจะยึดหลักการ

รักษาคุณภาพของสินค้าให้เป็นที่ยอมรับ และความพึงพอใจของลูกค้าให้มากที่สุด

ลักษณะลูกค้ามีทั้งหน่วยราชการและเอกชน
บริษัทฯจะให้ความสำคัญในการจำหน่ายสินค้าตามความต้องการของลูกค้า
สามารถจัดส่งสินค้าที่มีคุณภาพมาตรฐานตรงตามความต้องการของลูกค้าภายในเวลาที่กำหนด
จึงส่งผลให้บริษัทฯได้รับความไว้วางใจจากลูกค้าเสมอมา
และสามารถเพิ่มรายได้ให้ธุรกิจของกลุ่มเติบโตได้อย่างต่อเนื่อง

-   การจัดหาผลิตภัณฑ์หรือบริการ

สินค้าที่บริษัทฯจำหน่ายจะจัดหาจากผู้ผลิตโดยตรง หรือผ่านตัวแทนจำหน่ายหลัก โดยจะมี

การคัดเลือกสินค้าที่ตรงตามความต้องการของลูกค้า และจะนำเสนอสินค้าใหม่ ๆ อีกหลายประเภท เพื่อให้ลูกค้าได้มีโอกาสเลือกใช้แต่สินค้าที่มีประโยชน์และได้รับความพึงพอใจในที่สุด บริษัทฯจะไม่ได้เป็นผู้ผลิตโดยตรงเนื่องจากความไม่แน่นอนของการลงทุนในการผลิตหลายประการ และสินค้าที่จำหน่ายจะได้รับการบรรจุอย่างดีก่อนนำส่ง ดังนั้น จึงไม่มีผลกระทบต่อสิ่งแวดล้อมหรือภูมิอากาศแต่อย่างใด

-   งานที่ยังไม่ได้ส่งมอบ

  -ไม่มี-

-   โครงการในอนาคต

ขยายตลาดการค้าให้เพิ่มขึ้น และหลากหลาย โดยคำนึงถึงผลตอบแทนที่เพิ่มขึ้น

สายงานสนับสนุน

 กลุ่มบริหารและการเงิน

-   หน้าที่และความรับผิดชอบของหน่วยงาน

กลุ่มฯ รับผิดชอบงานฝ่ายบริหารการเงิน ฝ่ายการเงิน ฝ่ายบัญชี ฝ่ายบริหารและธุรการ

ฝ่ายกฏหมายต่างประเทศ และฝ่ายระบบสารสนเทศ

-   ผลการดำเนินงานในปีที่ผ่านมาและโครงการในอนาคต

ในปี 2547 กลุ่มฯ ได้จัดหาแหล่งเงินทุนเพิ่มขึ้นในรูปแบบต่างๆ อาทิ การออกตั๋วเงิน (B/E)

การจัดหาวงเงินสินเชื่อจากสถาบันการเงินต่างๆ รวมทั้งสิ้นกว่า 1,800 ล้านบาท ทำให้บริษัทฯ
มีสภาพคล่องทางการเงินที่สูงมาก และสามารถสนับสนุนกลุ่มธุรกิจต่างๆ
เพื่อเพิ่มขีดความสามารถในการแข่งขันและโอกาสที่จะได้ธุรกิจเพิ่มมากขึ้น และกลุ่มฯ
ยังมีส่วนทำให้บริษัทฯ มีสถานะทางการเงินที่มั่นคง รวมถึงอัตราส่วนด้านการเงินต่างๆ
อยู่ในระดับที่ดีจนได้รับการเพิ่มอันดับเครดิตเรทติ้งจาก BBB เป็น BBB+

ภารกิจที่สำคัญอีกประการหนึ่ง คือ การดูแลการปล่อยสินเชื่ออย่างมีประสิทธิภาพ โดยทางกลุ่มฯ
ร่วมกับกลุ่มธุรกิจวิเคราะห์สถานะการเงินของลูกค้า ซึ่งทำให้บริษัทฯ
เข้าถึงลูกค้าและลดความเสี่ยงลงได้เป็นที่น่าพอใจ นอกจากนี้ บริษัทฯ
ยังมีการควบคุมระดับสินค้าคงคลังให้อยู่ในระดับที่เพียงพอกับความต้องการของลูกค้า
เพื่อป้องกันมิให้ใช้เงินทุนหมุนเวียนสูงจนเกินไป
และลดความเสี่ยงจากการที่สินค้าเสื่อมสภาพหรือล้าสมัย รวมถึงการดูแลและบริหารสินทรัพย์ต่างๆ
ที่มีอยู่ให้เกิดประโยชน์สูงสุด เช่น พื้นที่สำนักงาน พื้นที่คลังสินค้า เป็นต้น

นอกจากนี้ทางกลุ่มฯ เริ่มนำเทคโนโลยีใหม่ทางระบบสารสนเทศมาใช้ในการประมวลผลทางบัญชี
และวัดผลการปฏิบัติงานและควบคุมค่าใช้จ่ายของแต่ละหน่วยธุรกิจ รวมทั้งบริหารฐานข้อมูลต่างๆ
อย่างมีประสิทธิภาพ

สำหรับปี 2548 กลุ่มฯ มุ่งเน้นที่จะสนับสนุนการดำเนินธุรกิจของฝ่ายต่างๆ อย่างต่อเนื่อง

เพื่อมีส่วนช่วยการขยายงานและเพิ่มอัตราเติบโตของธุรกิจ
โดยรักษาสภาพคล่องทางการเงินและลดต้นทุนทั้งด้านการเงินและอื่นๆ
รวมถึงการพัฒนาระบบงานสารสนเทศให้สำเร็จเต็มรูปแบบ เพื่อให้เกิดประสิทธิภาพในการทำงาน
รวมทั้งลดขั้นตอนการทำงานและเอกสาร ซึ่งจะควบคู่ไปกับการพัฒนาบุคลากรของกลุ่มฯ
อย่างต่อเนื่องเช่นกัน

กลุ่มทรัพยากรบุคคล

-   หน้าที่และความรับผิดชอบของหน่วยงาน

กลุ่มฯ ทำหน้าที่ในการดำเนินการ ประสานงาน และให้คำปรึกษาในเรื่องการบริหารค่าจ้าง

และสวัสดิการ การสรรหาบุคลากร การกำหนดกลยุทธ์ด้านทรัพยากรบุคคล
และให้ความสำคัญอย่างยิ่งในเรื่องการวางแผนและพัฒนาบุคลากร
ให้เป็นไปตามแนวนโยบายและเป้าหมายของบริษัทฯ
โดยเน้นการบริหารงานเชิงรุกและการปรับตัวให้สอดคล้องกับสภาวะแวดล้อมและการแข่งขันทางธุรกิจ
ควบคู่ไปกับการนำเทคโนโลยีสารสนเทศเข้ามาช่วยในการทำงาน
เพื่อบรรลุภารกิจและวิสัยทัศน์ของบริษัทฯ

-   ผลการดำเนินงานในปีที่ผ่านมาและโครงการในอนาคต

บริษัทฯ ประสบความสำเร็จในการกำหนดค่าตอบแทนที่เหมาะสมยิ่งขึ้น ซึ่งเป็นผลสืบเนื่อง

จากการนำดัชนีวัดผลการปฏิบัติงาน (Key Performance Indicators: KPIs)
มาใช้อย่างต่อเนื่อง และเชื่อมโยงไปถึงการพิจารณาจ่ายค่าตอบแทนตามผลการปฏิบัติงาน
(Performance-based Pay) รวมถึง Variable Incentive ในรูปแบบต่างๆ
เพื่อเป็นแรงจูงใจและผลักดันให้ทุกฝ่ายบรลลุเป้าหมายที่ตกลงไว้ บริษัทฯ ได้ศึกษา วิเคราะห์
และดำเนินการเรื่องการพัฒนาบุคลากรอย่างจริงจัง โดยเน้นให้เกิดการเพิ่มพูนทักษะ ความรู้
ความสามารถ
ทั้งในเรื่องงานปัจจุบันและเตรียมความพร้อมสำหรับการเจริญเติบโตของบุคลากรในอนาคต
รวมถึงการ
ปรับปรุงและเพิ่มเติมระบบเทคโนโลยีสารสนเทศให้ครอบคลุมการทำงานของบุคลากรได้มากขึ้น
อาทิเช่น

LoxleyJobs.com, Training Admin Online, Library & Knowledge Center
Online, e-Learning และ Attendance Record Online และที่สำคัญ บริษัทฯ
ยังคงสานต่อการจัดกิจกรรมเพื่อส่งเสริมการสื่อสารภายในและกิจกรรมพนักงานสัมพันธ์ในรูปต่างๆ
เพื่อให้พนักงานได้มีส่วนร่วมมากขึ้นและมีความสัมพันธ์อันดีในหมู่พนักงาน

เนื่องจากความผันผวนทางธุรกิจและเพื่อให้พนักงานมีโอกาสในการแสดงศักยภาพอย่างเต็มที่

บริษัทฯ มีนโยบายในการรักษาระดับจำนวนพนักงานให้อยู่ในระดับปัจจุบัน
หากมีความจำเป็นในกรณีของโครงการพิเศษ หรืองานที่ไม่ได้เป็นภารกิจหลักของบริษัท บริษัทฯ
จะพิจารณาในการ Outsourcing, Sub-Contracting, หรือ Share Services นอกจากนี้
บริษัทฯ ยังให้ความสำคัญกับเรื่อง Succession Planning

โดยเฉพาะในระดับบริหาร เพื่อให้การดำเนินงานและธุรกิจของบริษัทฯ เป็นไปอย่างราบรื่น
มีการจัด โครงสร้างการบริหารงานที่กระชับ รัดกุม เน้นประสิทธิภาพในการดำเนินงาน
และมุ่งหวังให้บริษัทฯ มีบุคลากรที่มีคุณภาพอย่างต่อเนื่อง

ในปี 2548 กลุ่มฯ จะเน้นศึกษาและนำมาใช้ซึ่งเครื่องมือในการวัดผลการปฏิบัติงาน
รวมถึงประสิทธิภาพและประสิทธิผลในการทำงานของพนักงาน
เพื่อให้สอดคล้องกับระบบการจ่ายค่าจ้างค่าตอบแทนที่เป็นธรรม นอกจากนี้ กลุ่มฯ
จะให้ความสำคัญมากขึ้นกับเรื่องการหารายได้โดยการให้บริการงานบริหารงานบุคคลอย่างมืออาชีพกับบริษัทในเครือ

กลุ่มบริการการตลาด

-   หน้าที่และความรับผิดชอบของหน่วยงาน

กลุ่มฯ ประกอบด้วย ฝ่ายวิจัยและส่งเสริมการตลาด ทำหน้าที่วิจัยและวางแผนการตลาด

โดยรวบรวมและวิเคราะห์ข้อมูลด้านการตลาด เศรษฐกิจ สินค้าและบริการ เสนอผู้บริหาร
รวมทั้งดำเนิน

กิจกรรมทางด้านโฆษณา ประชาสัมพันธ์ และกิจกรรมสังคม
นอกจากนี้ยังดูแลงานด้านสิ่งพิมพ์ต่างๆของบริษัทที่สำคัญ เช่น รายงานประจำปี หนังสือแนะนำบริษัท
ปฏิทิน เว็บไซต์ของบริษัท งานประชาสัมพันธ์ภายใน

ถ่ายภาพ และงานด้านศิลปกรรมต่างๆ

-   ผลการดำเนินงานในปีที่ผ่านมาและโครงการในอนาคต

ปี 2547 กลุ่มฯ ได้ดำเนินการด้านวิจัยโครงการ โฆษณาประชาสัมพันธ์ และกิจกรรมส่งเสริม

การตลาดอย่างต่อเนื่อง โดยมุ่งเน้นด้านตลาดการศึกษา การฝึกอบรม
และกิจกรรมประชาสัมพันธ์การตลาดให้กับบริษัทในกลุ่มบริษัทล็อกซเล่ย์ อาทิเช่นบริษัท ล็อกซเล่ย์
เทรดดิ้ง จำกัด บริษัทโมบาย อินโนเวชั่น จำกัด ฯลฯ
รวมทั้งดูแลโครงการสิ่งประดิษฐ์ของคนรุ่นใหม่ของสำนักงานคณะกรรมการอาชีวศึกษา
ป้ายโฆษณาข้างอาคารล็อกซเล่ย์ งานถ่ายภาพ งานด้านศิลปกรรม และสื่อสิ่งพิมพ์ต่างๆ
ตลอดจนร่วมประสานงานกิจกรรมภายในเช่น งานชมรมกอล์ฟ ชมรมพนักงาน ฯลฯ

สำหรับปี 2548 กลุ่มฯ ยังคงให้บริการแก่หน่วยงานภายในบริษัทฯ และบริษัทในกลุ่มบริษัท
ล็อกซเล่ย์เป็นลำดับแรก โดยจะมุ่งเน้นงานประชาสัมพันธ์
งานกิจกรรมการตลาดและงานติดต่อกับสื่อมวลชนรวมทั้งงานโครงการทางด้านการศึกษาผ่านสื่ออิเล็กทรอนิกส์
(e-Education) และงานโครงการฝึกอบรมกับหน่วยงานภายนอกหรือบุคคลทั่วไป

กลุ่มพัฒนาธุรกิจ

-   หน้าที่และความรับผิดชอบของหน่วยงาน

ทำหน้าที่แสวงหาช่องทางทางการค้าและโอกาสใหม่ๆ ทางธุรกิจรวมถึงการตลาดในด้านต่างๆ

ในการติดต่อประสานงานกับหน่วยงานราชการ รัฐวิสาหกิจ และเอกชน เพื่อส่งเสริม
ผลักดันและให้การสนับสนุนการดำเนินธุรกิจของฝ่ายอื่นๆ ในบริษัทฯ
ให้ประสบผลสำเร็จและลุล่วงไปด้วยดี

-   ผลการดำเนินงานในปีที่ผ่านมาและโครงการในอนาคต

กลุ่มฯ เป็นตัวกลางในการประสานงานระหว่างงานภาครัฐ ภาคเอกชน และนำเสนอต่อฝ่าย

ต่างๆ ของบริษัทฯ ที่มีกิจกรรมและผลิตภัณฑ์ที่ตรงกับความต้องการของโครงการนั้นๆ
ให้เข้าร่วมกิจกรรม โดยตรง ในฐานะผู้ให้บริการ หรือการจัดจำหน่ายผลิตภัณฑ์ของบริษัทฯ
สำหรับผลงานในปี 2547 กลุ่มฯ ได้ประสานงานกับบริษัทฯ และฝ่ายต่างๆ
ที่เกี่ยวข้องเพื่อจัดหางานในโครงการของภาคเอกชนเกี่ยวกับการก่อสร้าง

รวมทั้งหน่วยงานภาครัฐ เรื่องโครงการจัดหาและติดตั้งอุปกรณ์
และอุปกรณ์ตามความต้องการของหน่วยงานตลอดจนงานปรับปรุงโครงการต่างๆ
ให้ดำเนินการต่อไปได้ โครงการในอนาคต กลุ่มฯ ยังคงติดตามงาน

โครงการที่ต่อเนื่องจากปี 2547 และโครงการใหม่ๆ ที่คาดว่าจะเริ่มในปี 2548 ซึ่ง
ส่วนใหญ่เป็นโครงการของหน่วยงานของทางราชการ โดยยังคงเน้นบทบาทของผู้ประสานงานหลัก

ฝ่ายตรวจสอบภายใน

-   หน้าที่และความรับผิดชอบของหน่วยงาน

ฝ่ายฯ ทำหน้าที่ตรวจสอบ ควบคุม ดูแลระบบการทำงานภายในบริษัทฯ และบริษัทในเครือ

รวมทั้งมีการวิเคราะห์ ประเมินผลการดำเนินงาน ตลอดจนให้คำปรึกษา ข้อเสนอแนะ
และติดตามให้มีการ

ปรับปรุงแก้ไขข้อบกพร่องที่พบจากการตรวจสอบอย่างต่อเนื่อง
เพื่อให้มั่นใจว่ากระบวนการปฏิบัติงานและกิจกรรมต่างๆ
ที่สำคัญได้ดำเนินการอย่างถูกต้องมีประสิทธิภาพ ทั้งนี้เพื่อป้องกันความเสียหายที่จะเกิดขึ้นกับบริษัทฯ
และบริษัทในเครือ

-   ผลการดำเนินงานในปีที่ผ่านมาและโครงการในอนาคต

ฝ่ายฯ ได้ดำเนินการตรวจสอบ ควบคุม ดูแลระบบการทำงาน ตลอดจนให้คำปรึกษาด้านบัญชี

และภาษีแก่ฝ่ายต่างๆ ของบริษัทฯ และบริษัทในเครือ ตรวจสอบและพัฒนาระบบตามแผนงานที่วางไว้
และตามที่ได้รับมอบหมาย นอกจากนี้ฝ่ายฯ
ยังเป็นผู้ช่วยเหลือและสนับสนุนในการพัฒนาระบบงานให้ฝ่ายต่างๆ ในบริษัทฯ
ให้มีการควบคุมภายในที่ดีและให้ทำงานสอดคล้องกับเป้าหมายของบริษัทฯ
พร้อมทั้งควบคุมดูแลการปฏิบัติงานในเรื่องต่างๆ ให้เป็นไปตามข้อกำหนดกฎหมาย
ข้อบังคับของทางราชการที่เกี่ยวข้องกับบริษัทฯ และระเบียบปฏิบัติของบริษัทฯ
ในขณะเดียวกันให้ความสำคัญต่อข้อเสนอแนะ หรือข้อคิดเห็นจากผู้สอบบัญชีภายนอก
เพื่อพัฒนาระบบการควบคุมภายใน
การปฏิบัติงานและการบริหารจัดการความเสี่ยงของบริษัทฯให้มีประสิทธิภาพและประสิทธิผลมากยิ่งขึ้น

บริษัทฯ ยังคงให้ความสำคัญต่อการมีระบบการควบคุมภายในอย่างต่อเนื่อง ตามแนวทางบรรษัทภิบาล
โดยมีฝ่ายตรวจสอบภายในเป็นกลไกหลักในการสร้างเสริมและทบทวนระบบการควบคุม

ภายในให้มีความเหมาะสมเพียงพอ